c: text/html

text:
Nkuko byari biteganyijwe mbere y’uko umwaka w’amashuri wa 2010 urangira, umwaka w’amashuri wa 2011 mu Iseminari Nto yitiriwe Mutagatifu Dominiko Saviyo ya RWESERO,watangiye ku itariki ya 09/01/2011.
Uyu mwaka wa 2011 Seminari nto ya RWESERO yatangiranye abanyeshuri bagera kuri 347 bose hamwe, ni ukuvuga abo mu kicikiro cya mbere (O.L : Ordinary Level) n’ikiciro kisumbuyeho (A.L : Advanced Level). Tubibutseko Iseminari nto ya RWSERO ifite amashami (combinations) ane akurikira : MPG (Mathematics-Physics-Geography), PCM (Mathematics-Physics -Chemistry), MCB (Mathematics-Chemistry-Biology) na EFK (English-French-Kinyarwanda).
Iseminari nto ya Rwesero tubibutse ko ari ishuri ryisumbuye ryigenga rya Kiliziya Gatolika, Diyoseze ya Byumba rikaba ryaratangiye ku wa 15/09/1956. Iyo Seminari iherereye muri Diyosezi ya Byumba, mu ntara y’Amajyaruguru, mu karere ka Gicumbi, mu murenge wa Bukure , iruhande rw’ikiyaga cya Muhazi , kuri kilometero 40 uvuye I Kigali.
Imbonerahamwe ikurikira aragaraza ifoto rusange y’umubare w’abanyeshuri muri buri shuri na buri shami:

robotstxt: allowed

filter: keep


text:
Ibyago bitanu (5) byugarije itorero - Icyago cya kabiri
Yanditswe na Uwimpuhwe Samuel kuwa 15-08-2017 saa 12:37:52
2. Kugabanuka cyangwa Gushyira hasi ivugabutumwa ribatura/ Ribohora.
Iki cyago biragaragara ko gifite aho gihuriye n’icyo tumaze kuvugaho hejuru, nyamara hari umwihariko gifite wo kuvugwaho. Bamwe mu bajya mu nsengero ntibashobora kubona cyangwa kuvumbura ko bakeneye ijambo ry’Imana ribabohora ibyaha. Ntibafite ubushobozi bwo gutahura ibyo kuko mu guhamagarwa kwabo, ababahamagaye, mbere na mbere bababwira ko baje ngo babone imibereho myiza, ubuzima, imigisha, akazi keza, ubutunzi, amafaranga…Bisa n’ukuri!! Bati gukizwa ni imibereho myiza. Nta muntu w’Imana ukena!!!!Twaremewe twese kuzajya mu ijuru!! Ijambo ry’Imana rivuga riti“N’uko umwana nababatura muzaba mubatuwe by’ukuri”
Mu by’ukuri birengagiza nkana ko icya mbere kizana Yesu Kristo mu buzima bw’umuntu cyangwa mu rugo rwe, atari ibifatika nk’amazu, amafaranga, amatungo, n’ibindi. ( Soma Luka 19:9.) Ahubwo dore icyo Bibiliya igaragaza kimuzana “Nzaguha ubutunzi buhishwe buri mu mwijima n’iintu bihishwe ahantu hiherereye, kugira ngo umenye ko ari jye Uwiteka uguhamgara mu Izina ryawe, ari jyewe Mana ya Isirayeli, Yesaya 45:3”
Ijambo ry’Imana muri Mariko 1:4 rivuga ngo “Ni ko na Yohana yaje abatiriza mu butayu, abwiriza abantu iby’umubatizo wo kwihana ngo babarirwe ibyaha” Kandi Yesu na we yagize ati “Ahubwo mubanze mushake Ubwami bw’Imana no gukiranuka ni bwo ibyo bose muzabyongererwa; Matayo 6:33” Inyigisho iyo ari yo yose nyobokamana ishyira hasi ubu butumwa bwiza cyangwa idaha agaciro uyu muhamagaro w’Itorero ry’Imana, ihushanye n’Ibyanditswe byera.Kuko Arababwira ati “Mwitonde kandi mwirinde kwifuza kose kuko ubugingo bw’umuntu butava mu bwinshi bw’ibintu bye. Luka 12:15”


text:
Iherezo ry’ikintu riruta intangiro yacyo, uw’umutima wihangana aruta uw’umutima w’umwibone – Umubwiriza 7:8
Yesu yaje mu isi, yigishije abantu gutekereza ku iherezo ryabo. Yababuriye ko ubutunzi butarimo Imana ntacyo bumaze. Ni kimwe no kuba umunyedini gusa nta kwizera. Ijambo ry’Imana riduhugurira kenshi gutekereza ku iherezo ryacu.
Igihe Yesu yabwiraga Marita ati "unyizera azabaho nubwo yaba yarapfuye (Yohana 11:12), yeruriye abantu ko niba bashaka kubaho iteka nta handi babonera ubwo bugingo keretse muri we“ .Yesu aramubwira ati "Ni jye nzira n’ukuri n’ubugingo ntawujya kwa Data ntamujyanye"– Yohana 14:6.
Bibiliya igaragaza neza ko Uburakari bugereranywa n’ubwicanyi. "Mwumvise ko abakera babwiwe ngo ‘Ntukice, uwica akwiriye guhanwa n’abacamanza.Ariko jyeweho ndababwira yuko umuntu wese urakarira mwene se akwiriye guhanwa n’abacamanza, uzatuka mwene se ati ‘Wa mupfu we’, akwiriye guhanirwa mu rukiko, uzabwira mwene se ati ‘Wa gicucu we’, akwiriye gushyirwa mu muriro w’i Gehinomu “ Matayo 5-21-22. Ku bw’ibyo iki cyaha n’ubwo abantu bamwe bagifata nk’icyoroheje nyamara bibiliya idusaba kukizibukira kuko uburakari bushobora kuba umuzi w’ibibi byinshi.
Umukristo akwiye kurangwa n’ubushishozi mu byo akora byose. Akwiye kujya agenda yitonze kuko aba atwaye amabanga y’ Imana kandi akwiye kuba ikitegererezo cy’ imirimo myiza. Ubwenge burinda ubugingo bw’ubufite – Umubwiriza 7: 12. Ubu bwenge buvugwa hano ni ubwo kubaha Imana no kuva mu byaha. "Kubaha Uwiteka ni ishingiro ry’ubwenge, Abakora ibyo bafite ubwenge nyakuri, Ishimwe rye rihoraho iteka ryose "- Zaburi 111:10.
Kugira ngo ukomeze ubwenge nyakuri, bukoyobora bukanagushoboza kwanga ikibi; ukwiye kwiyegurira Imana kuko Yesu Kristo ari we bwenge abantu bashobora kuboneramo ubugingo.


text:
REKA TUREBE IMPAMVU ZITERA KUVA IMYUNA, ICYO WAKORA NGO UYIRINDE, NDETSE N’UBURYO YAVURWA IGAKIRA
Kuva imyuna bishobora kuba ikibazo gikomeye k’uyifite, ariko ku bw’amahirwe akenshi ntago aba ari ikibazo gikomeye kandi gishobora gukemurwa mu buryo bworoshye.
Imyuna igabanyije mu byiciro bibiri;
kuva bishobora guturuka imbere cyane mu mazuru cg mu gice cy’inyuma mu mazuru.
- Kuva bituruka mu gice cy’inyuma mu mazuru nibyo biboneka cyane, ku rugero rwa 90%.
Biba bitewe n’udutsi duto dutwara amaraso tw’inyuma tuba twacitse nuko bigatera amaraso kuva.
Byoroshye kuvurwa kuko hari ibyo ushobora kwikorera wowe cg muganga yagukorera byoroshye mu guhagarika amaraso kuva.
- Kuva imyuna bituruka mu gice cy’imbere cyane.
Uku kuva, nubwo kutaboneka cyane ugereranyije n’ubwa mbere, gusa kurakomeye cyane.
Bikunze kuboneka mu bakuze cyane, bituruka ku gucika kw’imjyana y’amaraso mu gice cy’inyuma mu mazuru.
Kuvira imbere ni ikibazo gikomeye, ndetse gisaba guhita ugana ivuriro byihuse.
Kuva imyuna bishobora kuba mu gice cy’inyuma cg se bigaturuka imbere
Kuva imyuna bikunze kugaragara cyane mu gihe cy’ubushyuhe, cg ubukonje bukabije, nubwo bikunze kuba mu ngero z’abantu bose, gusa bigaragara cyane mu bana bato n’abakuze cyane; hagati y’imyaka 50 na 80.
Ni iki gitera kuva imyuna?
Muri rusange ikintu cyose cyakwangiza bikomeye amazuru gishobora gutera imyuna; gishobora kuba urushyi cg ingumi mu maso cg ahegereye amazuru, kimwe n’ikindi cyose cyangiza imikorere myiza y’amazuru nko gukoresha ibintu bisongoye mu mazuru cg guhora urwaye ibicurane kuko mikorobe zibasira imikorere myiza y’amazuru bikaba byatera kokera cyane.
Ibindi bibitera harimo:
Indwara iba ibyihishe inyuma, nk’ubushobozi bucye bwo kuvura kw’amaraso, bishobora gutera imyuna.
Ubushobozi bucye bwo kuvura kw’amaraso bishobora guterwa n’imiti ituma amaraso atavura nka warfarin na aspirin.
Indwara z’umwijima nazo zishobora gutuma amaraso atavura.
Umuvuduko ukabije w’amaraso ushobora gutuma uzajya uva imyuna, nubwo ubwawo wonyine utatera kuva imyuna,
Udutsi duto dutwara amaraso dukoze nabi kimwe na kanseri zishobora kwibasira amazuru,
Ibimenyetso byo kuva imyuna
Akenshi kuva imyuna biba mu izuru rimwe.
Iyo amaraso abaye menshi, ashobora no kuzura aho amazuru yombi ahurira (ahazwi nka nasopharnyx) bikaba byatera amaraso guturuka mu mazuru yombi.
Amaraso ashobora no kumanuka mu muhogo akaba yagera mu gifu, bikaba byatera uri kuva gucira cg kuruka amaraso.
Kuva imyuna myinshi bitera ikizungera, kuribwa umutwe, gucangwa no kugwa igihumure.
Gutakaza amaraso cyane bitewe no kuva imyuna ntibikunze kubaho.
Kuva amaraso mu bindi bice; nko mu menyo, mu nkari cg ahandi bishobora kwerekana ko amaraso yawe atavura neza cg indi ndwara ikomeye cyane, niyo mpamvu mu gihe ukunda kuva cyane ugomba kugana kwa muganga ukamenya impamvu.
Ni ryari ugomba kugana kwa muganga mu gihe uva imyuna?
Niba ukunze kuva imyuna kenshi,
Niba ubona amaraso atangiye kuza no mu bindi bice nk’inkari cg ibyo witumye,
Igihe uruhu rwawe ubona ruhindura ibara, rukirabura kandi rukababaza igihe cyose ugize akabazo.
Niba uri gufata imiti ituma amaraso atavura (nka warfarin cg aspirin)
Niba warakorewe uburyo bwo kuvura kanseri buzwi nka chemotherapy mu gihe cya vuba,
Mu gihe urwaye indwara zishobora gutuma amaraso atavura neza nk’indwara zibasira umwijima, impyiko cg indwara yo kuva ntukame.
Ugomba kwihutira kugana ivuriro rikwegereye mu gihe:
Ubona bidahagarara nyuma y’iminota icumi,
Niba uva imyuna mu bihe bitandukanye ariko mu gihe gito,
Mu gihe uhumeka bikugoye cg ukumva umutima uteragura cyane,
Niba wumva uri kuzungera cg wumva ugiye kwikubita hasi,
Mu gihe ukorora cyangwa uruka amaraso,
Niba umuriro wazamutse (hejuru ya 38.5 °C) ndetse ukaba utangiye gushesha urumeza ku ruhu,
Ni ngombwa kwihutira kugana kwa muganga, mu gihe ugaragaje kimwe muri ibi bimenyetso, twagaragaje haruguru!
Imiti ikoreshwa mu kuvura kuva imyuna
Kuva imyuna mu gice cy’inyuma mu zuru
Iyo uvuye imyuna muri iki gice, akenshi birikiza nta miti ukoresheje.
Umubiri ubwawo uhita utuma amaraso avura ahari kuva amaraso bityo bigahita bihagarara.
Iyo ari udutsi duto tw’amaraso twacitse, iyo tugaragara muganga ashobora kudusana cg kuduhoma hakoreshejwe silver nitrate/nitrate d’argent.
Iyo bikomeye, hashobora kwitabazwa ubundi buryo kwa muganga mu guhagarika ayo maraso.
Kuva imyuna mu gice cy’imbere mu zuru
Kuva muri iki gice akenshi ntibyihagarika, bisaba kugana ivuriro bakaba bahagarika iyi myuna.
Bumwe mu buryo bukoreshwa kwa muganga mu guhagarika imyuna
Uburyo wakwirinda kuva imyuna
Kuva imyuna kuri bamwe biterwa n’ihindagurika ry’ikirere, mu gihe hashyushye cyane cg hakonje.
Ushobora gukoresha Vaseline ukazajya usiga ku mazuru, cg indi miti yoroheje bapuriza mu mazuru mu rwego rwo koroshya imiyoboro yo mu mazuru.
Irinde kwikorakora no gukoresha ibindi bintu mu mazuru yawe mu buryo bwayangiza,
Irinde kunywa itabi.
Itabi rituma mu mazuru humagara cyane
Niba kuva imyuna biterwa n’indi ndwara; yaba umwijima, allergies cg sinusite ni ngombwa gukurikiza inama za muganga mu kwirinda kuva imyuna.
Niba Hari ubundi busobanuro mukeneye twiteguye kububaha!
Murakoze!
Reposted & Dr. P. Mupenzi Mwiza
Group Ubuzima-Ubuvuzi-Inama
.


text:
Igikorwa cy’imibonano mpuzabitsina ni kimwe mu bintu bishimisha abatari bacye ndetse ugasanga hari n’abo biba byaratwaye umutima kurusha ibindi bibaho byose. Ni nayo mpamvu usanga umugore n’mugabo bakora iki gikorwa neza uko bikwiye nta mushiha cyangwa undi mutima mubi bishobora kubaranga mu mibereho yabo.
Gusa abantu benshi bakora ibi bakunze kwibagirwa ibintu by’ingenzi bigomba kuranga iki gikorwa kugira ngo habeho kunyurwa ku mpande zombi.
Ni cyo gituma uzasanga akenshi umwe mu bamaze guhuza urugwiro yishimye undi atishimye, ibi bikaba biterwa no kuba hari ibyo baba batumvikanyeho mbere cyangwa mu gihe cy’igikorwa nyir’izina.
Ibi ni bimwe mu bintu bijena abagore cyangwa abakobwa cyane mu gihe cyo gukora imibonano mpuzabitsina
Kumuryamisha cyangwa kumutegeka gukora ibintu byose
Umukobwa cyangwa umugore ntashaka umuntu umushyira hariya ngo narangiza amutegeke ibyo akora we nta ruhare rwe abigaragajemo.
Urugero ni nko kumutegeka ngo kuramo imyenda, ryama, kora ibi,… ni byiza ko hari ibyo akora bitewe n’uko aba abyiyumvamo ariko mu gihe cyo gushimishanya, biba byiza iyo uruhare rwa buri wese rugaragaye ndetse imyenda umwe akaba yayikuriramo undi kuko bigaragaza nko kumwitaho no kugaragaza inyota buri wese aba afitiye icyo gikorwa.
Kumutegeka guhindura pozisiyo runaka uba warabonye nko mu mafilimi
Si byiza gutegeka umugore uburyo yifata ahubwe we ni we wihitiramo uburyo yumva butamuvuna bitewe n’uko angina, ubwo amenyereye n’ibindi.
Abagabo benshi bakunze kugwa muri uyu mutego aho usanga akensho baba bafite ibyo babonye mu mafilimi y’ubusambanyi barangiza bakajya gushaka ko abagore babo babibakorera.
Biriya abagore babyanga urunuka kuko ushobora no gusanga bibavuna kurushaho kuko batabyitoje nk’abno uba warabonye.
Kumubaza utubazo twinshi mu gihe cy’imibonano cyangwa kumuganiriza ibitandukanye n’ibikorwa barimo
Burya ngo abagore benshi ntibakunda umuntu ubabaza utubazo twinshi tudasobanutse mu gihe cyo gutera akabariro, bashaka ngo imibiri yabo yikorere akazi ka yo ndetse ni biba ngomba basakuze bose by’amarangamutima kuko byongera ubushake.
Guhisha ibyiyumviro
Abagore bashaka ko abagabo nab o bagaragaza amarangamutima mu gihe cyo gutera akabariro kuko bitabaye ibyo abagore babafata nk’abibereye mu gakino gusa nta kindi.
Mu gihe hari abagore barira, abasakuza, abatukana n’ibindi, buryo ngo bakunda bidasanzwe abagabo bavuga amagambo ajyanye n’igikorwa barimo, babivuga mu mazina ndetse byanaba ngombwa bakajya baniha, bagataka mu rwego rwo kwereka abagore ko bari mu murongo umwe.
Abagore rero ntibakunda abagabo bakora imibonano mpuzabitsina buragi kuko babifata nk okutabitaho bityo nabo bikaba byabagabanyiriza uburyohe.
Kurangiza vuba kandi buri kanya
Abagore banga urunuka umugabo urangiza vuba. Ibi biterwa no kuba hari igihe umugabo arangiza umugore ari yo yari agitangira kwiyumva mu gikorwa bityo akaba yamusigira uburibwe budasanzwe bushobora no gutuma ajya gushaka abamwunganira.
Aha na none, abagore ntibakunda umugabo urangiza buri kanya kuko byose bavuga ko ari mu mutwe mu gihe nta bundi burwayi umugabo afite. Ni yo mpamvu mu gihe bibaye ngombwa ko umugabo ahura n’ikibazo nk’icyo aba agomba gushaka abaganga kuko byazamuteranya n’umukunzi we.
Kubakanda amabere cyane
Nubwo abantu bnshi b’igitsinagabo bizera ko amarangamutima y’abagore n’abakobwa ashingira ku mabere, uburyo bwo gukorakora amabere ya bo ni ikitonderwa kuko nubwo yagira isoni zo kubikubwira kuko muri mu rukundo ariko biramubangamira.
Amabere y’umugore atangukanye n’imbuto zo kurya bumva ko zeze babanje gukanda bityo umuntu akaba yanamenya ko uriya ari umubiri kandi ugomba kwitabwaho binatewe n’indwara zishobora gufata kuri kiriya gice.
Kurangiza mbere ugahita wiryamira ugasinzira
Umugore azagufata nk’umuntu utagize icyo umaze mu gihe uzumva akabazo kawe gakemutse ugahita umutaba mu nama, si byiza rero ko mugihe umugabo arangije mbere y’umugore ahita yumva amwanze ndetse akaba yanaryama akisinzirira ahubwo reba ubundi buryo bwose bushoboka wakoresha ngo na we agree ku ndunduro y’ibyishimo.
Uwineza Vanessa@Rwandapaparazzi.rw
44,458 total views, 0 views today


text:
BWANA KOLONELI BEM BALTHAZAR NDENGEYINKA: “NTA ZICIBWA AMAHEMBE ZIBURA ICYO ZIZIRA”.
- Views 8139
Aho mariye kumva ikiganiro Koloneli Ndengeyinka BaltHazar yagiranye n’umunyamakuru wa Radiyo Ikizere tariki ya 22/12/2016, nagize igitekerezo cyo kugira icyo nakongeraho kugira ngo dusangire ijambo tugamije kubaka, dusesengura ibihe byahise ngo bidufashe gutegura ibiri imbere. Icyo kiganiro nakigabanyijemo ibice bine bikurikira: 1. Igice cya mbere kigizwe n’ibibazo byari mu bategetsi b’igihugu n’ab’ingabo. 2. Igice cya kabiri kigizwe n’ibibazo Ndengeyinka yari afite mu kazi mbere cga mu ntambara n’ukuntu yabyitwayemo. 3. Igice cya gatatu: Ndengeyinka yoherezwa Arusha. 4. Igice cya kane: Uguhindura ingabo kwe akava muri FAR akajya muri FPR.
a) Duhereye ku bibazo byari mu bategetsi b’igihugu n’abayobozi b’ingabo, twavuga ko igihugu cyari kigeze aharindimuka. Inkotanyi zaje ari ukugisonga. Ni na yo mpamvu zarwanaga zifite icyizere cyo kuzatsinda. Uburwayi igihugu cyari gifite bukaba bwari bukabije mu bategetsi bakuru ba gisivile n’aba gisilikare, ni umurengwe, uburangare, ubutesi, ubusinzi n’ubwiru mu mirimo ya Leta.
Umutegetsi yamaraga gukora ibikosa bihambaye bikamutera isoni agashaka uburyo bwo kubyegeka ku wundi ufite intege nke, udafite uburyo bwo kugera ibukuru. Ni cyo cyatumye abatoya basuzugura abakuru kuko babonaga badakwiye kwizerwa. Nko mu gisilikare wabonaga Serubuga asigaye atamba wenyine yari Chef d’Etat Major (adjoint). Mu bari bamwungirije barimo Habimana Anatole, bati yibera mu ndaya, kandi burya indaya zigenzwa na twinshi.
Uwitwa Gatsinzi, bamwe batangajwe n’ukuntu yitwaye intambara igeze hagati, nyamara itaranatangira twatangazwaga n’ukuntu yitwara mu bibazo bimwe na bimwe. Niba nibuka neza hari tariki ya 02/08/1990. Ni ho numvise ikiganiro cy’abatutsi babiri, umwe yitwaga Michel MUDANDI wari umutekinisiye kuri Radiyo Rwanda, undi ari umushoferi w’ikamyo ya Rukururana yajyaga i Mombasa iciye Uganda.
Kubera ko nari nakoze ku buryo badakeka ko mbumva, baganiriye bisanzuye. Uwari uvuye Mombasa ati:”Ibintu birashyushye, mu kanya gato murumva abana b’abatutsi binywera byeri i Gabiro”. Undi ati:”Kagire inkuru”. Uvuye Mombasa ati:”Ntugire ubwoba ntabwo inzirabwoba zizabahangara, kandi Museveni yemeye bibaye ngombwa yabatiza Bulende na kajugujugu bikarangira vuba”. Havuzwe byinshi ntagombye kurondora. Maze kubumva nahuye na Koloneli Simba Aloys mubaza ukuntu biteguye intambara, ahubwo agwa mu kantu, ambaza intambara iyo ariyo. Maze kubimutekerereza ati:”Ibyo ntawabirekera aho”. Twagiye kureba Nsengiyumva Anatole (G2) batubwira ko ari muri mission mu Buganda. Tuti ahari ni amahoro babimenye kare. Simba ati:”Ariko tubanze tubivuganeho na Gatsinzi”.
Ubwo nabaye ngumye hanze Simba yinjira mu biro kwa Gatsinzi . Hashize nk’igice cy’isaha Simba asohoka yumiwe arambwira at:”Tugende”.
Byari bigenze bite..?
Ubwo Gatsinzi yari amubwiye ngo icyo kibazo tugishyire Koloneli Ruhashya Epimaque wari ushinzwe “Relations extérieures muri Minisiteri y’ingabo”(munyumvire namwe). Simba yahise yikubita ati:” Ntabwo najyana ikibazo nk’iki kwa Ruhashya, ahubwo ndibwirira mon Général. Twahise twigendera kwa Ruhashya ntitwagiyeyo. Uwabivuga byose byaba birebire. Ubwo byanyibukije umusore wo muri Kaminuza i Butare twahuriye ku biro by’iperereza (Service Central de Renseignement) afite document (igitabo kinini cyane) cyateguriwe muri Mozambique kigenewe abanyeshuri b’inyenzi bari muri Kaminuza. Uwo musore amaze kucyerekana aho mu biro bamushyizemo amapingu bati:”Ni nde wakugize maneko”. Nasize bamumereye nabi rwose, nimerera nka Bakame ndabireba ndumirwa. Kandi uwo munyeshuri yari umwe mu bayobozi ba J.U.N.R , abo twitaga abategetsi b’ u Rwanda rw’ejo. Ese turumva yaraziraga iki? Gutanga renseignement nk’iyo si byiza se? Ntibyahagarariye aho. Mu mpera z’uko kwezi kwa munani kubanziriza intambara ni ho numvise umugabo witwaga MURARA wari utuye i Nyamirambo (Matimba) atelefona umuntu w’i Bugande ati:” Niba byageze aho rero, ino bashobora kuba babimenye, izo nzira za ruguru sinzazinyura, nzaca i Bukavu cyakora nzakererwaho gato”.
Ati.:” Navunjishije mu madolari ni yo nzazana, kandi ni menshi sinayanyurana iyo nzira”. Nitegereje amamodoka meza atunze kandi nta kazi afite, nta n’ubucuruzi bugaragara yari afite, mbigereranya n’ibindi nabonaga dore ko mvuze bike, mpita njya kubwira abantu bari babifitiye ububasha ngo bamubaze iyo gahunda arimo iyo ari yo.
Ibimenyetso byose byerekanaga ko tugiye guterwa babisanze iwe. Byakoze iki? Ibyo nabibonye aho nashoboraga kugera. Aho ntageraga hari ibindi kandi iby’umuntu azi byose si ngombwa kubyandika. Ariko aho igihe kigeze tugomba kugira ibyo tuvuga tukabyumva mu kuri kwabyo. Hejuru y’ibyo ukumva ngo umutegetsi runaka bamutoye Chez Lando aho yasinziriye mu runywero akibagirwa gutaha.
Ijambo:” Twaratunguwe” turigabanye mu mvugo zacu. No gutungurwa ni ikosa. Iryo jambo ni iry’abanyapolitiki bazahakaga kwikura mu isoni z’ibyo bananiwe gutunganya. Muri iyi ngingo ya mbere mvuzemo amazina make, si uko abandi ari ba miseke igoroye, ahubwo ni uko nta gihe mfite kandi singomba kuvuga byose. Gusa nagira ngo nereke Koloneli Ndengeyinka ko iyo ngingo y’uko igihugu kitatewe gitunguwe tuyihuriyeho. Harya we yari azi iki mbere y’intambara? Ni we wenyine wakivuga.
b) Ingingo ya Kabiri:
Ibibazo Ndengeyinka yari afite mbere y’intambara ntacyo mbivugaho kuko yarabyivugiye ubwe kandi tubyemera nk’ukuri. Niba rero ari uko bimeze, uko yitwaye intambara igeze mu mahina bifite inkomoko.
Uwo mugabo Ndengeyinka simuzi neza uretse ko namubonaga ahita ava kuri Etat Major ajya kuri ESM mu gihe nabaga nica akanyota kuri Café Impala.
Nubwo we avuga ko nta bibazo yari afite ku rugamba, ntiwaba usanganywe ibibazo hagati yawe n’abo mukorana, cyane cyane abagukuriye, ngo uvuge ko ku rugamba byari amahoro kuko hari umwe mu basilikare be igihe bari bakiri i Byumba, wanyibwiriye njyewe ubwanjye ati:” N’abakiga nibajye kururwana dore igihe twarurwaniye twenyine“.
Iryo ryari ijambo rikomeye ku musilikare muto nkeka ko yarikuraga ku bamuyobora. Nyamara Ndengeyinka ntiyigeze akomoza kuri icyo kibazo cy’uko ku rugamba hoherezwaga abanyenduga gusa. Mu gusoza iyi ngingo, umuntu yakwibaza iki kibazo: Niba koko ibibazo Ndengeyinka avuga ko yari afite ari byo, ubwo ku rugamba yarwanaga afite “Identité Nationale?”
c) Ingingo ya gatatu:
Ninde wohereje Ndengeyinka Arusha kandi baramukemangaga nk’uko na we abyivugira? Ubwo se babonaga agiye guhagararira Etat Major atemera?
Ibyo yakoreye Arusha byo bizwi na we n’abo babikoranye. Yenda mwambwira ngo ni uko hariho Guverinoma iyi n’iyi. None se iyo guverinoma ntiyari iy’u Rwanda? Ahubwo numva Ndengeyinka yari afite icyizere ku nkotanyi no ku bategetsi bakoranaga na zo, ari na bo bamwohereje Arusha ngo abafashe gusohoza umugambi wabo. Wasobanura ute ukuntu wagiye gusangira n’inkotanyi wenyine ku munsi wa konji. Ubwo se umuntu yamenya mwaravuze iki…?
d) Ni iki cyaba cyaratinyuye Ndengeyinka mu gihe yahungaga Inzirabwoba agatera urutambwe rumwe akaba ageze mu Nkotanyi bari bahanganye ku rugamba?
Umuntu wese ushyira mu gaciro arumva ko habaye intango y’icyo gikorwa (préambule), ishobora kuba yarapangiwe Ariusha cyangwa mbere yayo Ndengeyinka akiri mu Rwanda. Ikindi kibazo nibaza iyo numvise Ndengeyinka: – Aho tiyaba afite ikibazo cyo kumvira abamutegeka? Bikaba ari na byo byamukururiye ibyo bibazo byose yivugiye? Iyo ariko ni ingingo nyoroshyacyaha. Abanyagatolika baravuga bati:”Dusabe inema yo kumvira abadutegeka“. Iyo nema rero hari igihe ibura cyangwa ikaba nke.
Ndengeyinka mu guhunga Inkotanyi yagiye mu Busuwisi. Ese mu gihe yahungaga Inzirabwoba (les FARs) ntiyari azi ko Ubusuwisi bubaho mu gukimirana akagaruka mu Nkotanyi ikitaraganya? Maze na zo zikamwakirana ubwuzu?
UMWANZURO.
Akabaye icwende ntikoga kandi Injangwe yaraye hanze bayita inturo. Imyitwarire ya Ndengeyinka kimwe na bagenzi be bari bakuru mu gisilikare, si ikosa ryabo bonyine, ahubwo ni ikosa rya Guverinoma zose zayoboye u Rwanda muri rusange. Ese za leta z’u Rwanda zagenzuraga amateka n’uburere mboneragihugu byigishwaga muri EO ari yo yaje guhinduka ESM? Ubwo se umuntu yaba yaracengewe n’amatwara ya Révolution akitwara nka Ndengeyinka? Yego ngo : Ibyara mweru na Muhima kandi Umukobwa aba umwe agatukisha bose. Ariko se ko abantu bitwaye batyo atari bake?
Aho uburere twatanze mu bihe byashize ntibwaba ari yo Nyirabayazana y’iyo myitwarire mu bantu bitwa ngo barize ariko gushyira mu gaciro ugasanga ntabyo? Ese abategetsi bakuru ba gisilikare bari bazi intambara barwana iyo ari yo?
Aho mu gisilikare twari tuziranye? Ibyo ndabivugira ko hari umusilikare rubanda rwari ruzi ko ari mwene Sebahinzi, nyamara ibisekuru bye byaragendaga no ku ngoma ngo denderi denderi. Murumva ko yari ishami ry’igiti baramvuyeho Kalinga. Kuki ibyo tutabikurikiranye ngo tubimenye?
Twari kubikurikirana se dute dutunze abatasi ku buriri na n’ubu iyo ndwara ikaba ikomeje gusa n’igisebe cy’umuvogo ku murundi w’inkumi? Ikindi kandi, mu gisilikare habamo abahanga b’ubumenyamuntu (psychologie) bakurikirana imyitwarire idasanzwe ya buri musilikare cyane cyane ba officiers.
Sinasoza ntibajije ku munyamakuru waganiraga na Koloneli Ndengeyinka. Uwo munyamakuru yaravuze ngo abakekaga ko Ndengeyinka ari umuntu utazi gushyira mu gaciro, utazi icyo akora nibiyumvire. Nkaba nemeza ko uwo munyamakuru akorera ba Nyaruda bashaka gushimuta bene Sebahinzi babatwaye ku gitiyo nk’uko Col Irategeka Wilson Lumbago bamujyanye.
Barabandwe bizigamye kuko umwana wa mwene Sebahinzi ntibazamurokoka. Bamubeshye igihe kirekire kandi intwaro bitwaje y’ uturere imaze kugimba.
Mugire umwaka muhire.
Umusomyi w’Intabaza
Simparingoma J.Baptiste
25 Responses to BWANA KOLONELI BEM BALTHAZAR NDENGEYINKA: “NTA ZICIBWA AMAHEMBE ZIBURA ICYO ZIZIRA”.
-
Reba umuzimu w’ingoma ntutsi abega abanyiginya bagaritse ingogo nubu niyo Ntambara izaguhaguruka vubaha,umuzimu w’ingoma hutu wabaye abanyenduga n’abakiga mubura ingoma ibibaryanisha mumashyamba sibyo,byahanuwe ko rutuku azagagarara hagati yabarwana agatoranya umusaza usheshe akanguhe,uvuga isi igatigita,rugili,ruterandongozi uzunga abanyarda tukabona amahoro asesuye,turambiwe abacurika amateka bikoma bamwe abahutu n abatutsi bakeneye umuhuza nyuma y’imvura bizasobanuka
-
amacakubiri yaranze abayoboye u Rwanda mubihe bitandukanye nibyo byaduteje intambara zidashira nawe abahutu bayobora bagapfa ubukiga n ubunyenduga n ibindi,abatutsi bayobora bagapfa ubwega n ubunyiginya,MWe kuki mushakira impamvu aho zitari mwigira beza mukikoma bamwe uwo rukokoma ni kanga he yasabye leta ya habyarimana ngo icyure impunzi ngo urwanda ngo n ikirahure,mwize amateka acuritse kugeza nuyu munsi muyacurika .urugero bamwe ni abacadi businiya,inyenzi inzoka zfite imirizo,interahamwe,ibipinga ibigarasha isazi ibyo byose byahahamuye umunyarwanda iyo ava akagera nabitwa ngo n abayobozi barihahamuye kugeza aho bivuga ibinani,byanyurahe n ibindi,hakenewe umuhuza imana izamuduha bamwe mwivugisha ibyo muzumirwa mureke kwikorera bamwe kanyarengwe yabahunze asetse,ndengeyinka mwibagiwe imvugo ngo uzicondico kujya mu gisirikare mupima amazuru n ibindi
-
Uyu muntu witwa JoKam atanze commentaire nk’uri kwiterera urwenya ariko sinabifashe nk’urwenya! Reka mbanze nshimire kubw’iyi nyandiko irakarishye cyane ifite icyanga pe! Nigarukire ku rwenya kuko ukuri gushirira mu biganiro, ndagira ngo mbamenyeshe ko aba bagabo nako izi NDARIKWA zari mu gisirikare cya mbere zigahinduka zihinduwe n’iminsi, zikaba mbisha nk’uko MICROBE SAPROPHYTE ISHINZWE KURINDA UBUSUGIRE BW’AHANTU IHINDUKA MICROBE PATHOGENE AKABA ARIYO IYOGOZA URUGINGO KURUSHA MICROBE ITURUNTSE HANZE, bajye bamenya ko ni ubwo abantu birirwa bavuga kagame ariko ko uruhare rwabo rwikubye inshuro ntazi kuri aka kandare twaguyemo! Ntiwaha umuntu inkoni umusaba kuyigukubitisha ngo hanyuma urenzeho utake! Ngibyo ibyo bigabo by’INDARIKWA biri gukora muri iyi minsi ngo biratanga ibiganiro ku byabaye. ISONI NTIZICA KOKO!!!
-
Amakosa yarabaye kandi nabayakoze barahari,ibyo byakagombye kwirengagizwa tugashyira imbere ingamba nshya zo kubaka urwanda umunyarwanda wese yisangamo.naho nidukomeza kwibukiranya uko byagenze tuzata umwanya mukwitana bamwana igihe kidusige.ubu nuwo tubonako yakoze ikosa ntabyemera abibona ukundi gutandukanye nikosa tumubonaho.ibyo tubivemo rwose dushake uko twubaka urwanda rutareba ubwoko,ubunyenduga cg ubukiga nibingi bitandukanya abanyarwanda.nidukomeza kwireba mundorerwamo y’amoko nyacyo twazageraho pe.
-
uko byagenda kose nzarinda mpfa nshimira abasilikare bu Rwanda Far- inzirabwoba. babaye intwali kurugamba, baraharwanye inyenzi ziziba amatwi. ahubwo mpatsibihugu niwe wenyine wazigobotse no gufungira amaboko imugongo kungabo zacu Far-inzirabwoba, bafunga ambarigo niko kwabaye gutsindwa kwacu. ibi babikoze kuko ntabundi bubasha bwari kubaho ngo inyenzi zifate igihugu. kwabaye guterura inyenzi no kuzitereka kubutegetsi. ikimenyetso nimurebe uko Amerika yahinze umushyitsi kubera FDLR ngo bice buri mpunzi yose kuko babyukije umutwe ntawabakira. ibi nikimenyetso cyubutwali bwa Far-inzirabwoba ndetse iyo batabaho ntampunzi nimwe iba yararokotse muri Congo.
icyo ngaya cyane bidasubirwaho nimpunzi zashoboye kugera Amerika no muburayi bibagiwe ko bbagomba gushakisha ibikoresho bya Gisikare muburyo bwose bushoboka ubundi tukivuna umwanzi, tukisubiza agaciro kacu twambuwe ninyenzi ziyobowe na gashakabuhake, Rusahurira munduru, ubundi tukabirukankana bakamenya ko turi abagabo, tutari utugabo kandi ko tutamenerwamo.
impunzi mwese nimuhindure page, dukore ibishoboka byose. urugamba ni urwacu, ntawundi. twese hamwe nkabitsamuye tuti umugambi numwe bene kanyarwanda.
ziri guhindura imirishyo muri mpatsibihugu, burya sibwabundi natwe twisuganye tuzicakire izo nyenzi.
-
Uvuze neza muhama we iyaba twese twatekerezaga nkawe ntabwo twagasuzuguritse
-
-
Yemwe bakunzi b’Intabaza, ndabaramukije. Nimugire Ubumwe n’Amahoro kandi mugire ubutwari. Iyi nyandiko ya Simparingoma ndayisomye inyibutsa byinshi. Wa mugani we ngo hari byinshi umuntu atavuga ngo arangize byatumye tugera aho tugera. Nababajwe cyane n’abantu benshi bapfuye bazira iyi ntambara, haba mu Rwanda (Abahutu, Abatutsi, Abatwa), haba hanze y’u Rwanda cyane cyane muri Congo (Zaire). Ariko nagiraga ngo mbanwire ko umuntu wambabaje kurusha abandi ni Prezida Habyarimana. NAramukundaga bidatewe n’uko navaga mu karere kamwe nawe (Mutura) ahubwo namukundiraga ko yakundaga abanyarwanda. Ndagira ngo mbwire abasomyi ko nari umuturage usanzwe ntaho mpuriye na Politike. Nikoreraga mu bigo byigenga.
Hari byinshi byavugwa kuri iyi ntambara cyane ku makosa yabayemo. Mu buzima bwa buri muntu iyo yahuye n’ikibzo ashakisha uwo yitakana, uwo ashyiraho amakosa ko ariwe watumye bibaho.
Ndagira ngo mbwire abasomyi ko njye hari ibintu ntemeranya na benshi muri mwe.
Icyambere kuvuga ngo intambara twayitsizwe kubera abasilikari bari batunze abatutsikazi. Ariko mwese muvugishe ukuri. Ni bangahe mu basirikari bari batunze abatutsikazi? Abatutsi mu Rwanda bari 15% mu gihugu.
Icya kabiri ntabwo twatsinzwe intambara kubera abasirikari bacu bitwaye nabi ku rugamba kuko ndibuka ko ku itariki ya 30 Ukwakira (ukwezi kwa 10) muri 1990, Habyarimana yagiye i Gabiro gushimira abasirikari bari birukanye Inyenzi-Inkotanyi bazisubije i Bugande. None se abo ba Ndengeyinka murenganya ntibayoboraga urugamba.
Ndagira ngo mvuge zimwe mu mpamvu nkeka ko gutsindwa iraya ntambara byari ngombwa ariko bititiriwe umuntu umwe ngo kubera agace yaturakagamo mu Rwanda cyangwa uwo bashakanye.
Iya mbere ni politike y’imbere mu gihugu. Igihugu cyari kirimo abantu b’inda nini bafashije umwanzi. Aha natanga urugero rwa Twagiramungu Faustin (umuhutu). Kubera ubusambo bwabo Inkotanyi zarabakoresheje zitwaje amashyaka menshi. Ndibuka ko mu gihe abasirikari bacu barwanyaga umwanzi haje politike iturutse mu barwanyaga Prezida Habyarimana batangira gufungisha bamwe mu basirikari b’intwari ku rugamba kugira ngo bace abasirikari bacu intege bavuga ngo basahuye (aha ariko mumbarire kuko harimo abakoraga amakosa). Mu bantu natangaho urugero ni mushuti wanjye Capitaine Nzabonimpa (RIP) bafunze muri 1930 bavuga ngo yasahuye i Byumba ariko mu by’ukuri yari yarazengereje Inkotanyi. Ndagira ngo mbwire abasomyi ko kubera gukunda igihugu uyu Nzabonimpa nyuma yo gufungurwa yasubiye mu gisirikari arongera ararwana.
Impamvu ya kabiri nayo ijyanye n’uburangare, gushaka gukira, inda nini bya bamwe mu bayobozi. Urugero nabaha ni nk’urw’umusirikari wari ufite ipeti rya Adjudant wari ufite akazi ko gukurikirana amakamyo ya Col Serubuga. Uwo musirikari yari afite Mercedes Benz nziza ya gisirikari yirirwaga akoresha mu nyungu za shebuja.
Mu kwezi kwa 2 muri 1994, nabonye aho uwitwa Barihe, ndakeka yari Diregiteri Generali muri Minitrape, narumiwe aho nabonye amakamyo ya Minitrape ari gusuka amabuye, amatafari, imicanga, n’ibindi aho yubakaga inzu munsi neza y’inyubako ya Caisse Sociale. Nararebye ndumirwa mbwira umuntu twari kumwe nti ariko murabona dushobora gutsinda iyi ntambara koko? Uyu Barihe akomoka hafi yo kwa Prezida Habyarimana.
Impamvu ya gatatu tugomba kumenya ko twarwanaga n’ibihugu by’ibihangange tuzira amabuye ya Congo. Ibyo bihugu kandi byashaka kwigarurira kariya karere kandi na n’ubu niko bikimeze. Mu by’ukuri abavuga icyongereza bashaka kwirukana abavuga igifransa kandi niko byagenze kandi biracyakomeza.
Abibwira rero ngo ni umusirikari kanaka (Ndengeyinka, Gatsinzi, Habyarimana) babiteye mu by’ukuri ntabwo aryo mpamvu ya mbere uretse ko umwanzi iyo abonye icyanzu akinyuramo. None se niba abo basilikari barafashwe nabi abandi birirwa biba bakoresheje imyanya bafite ndetse bikanabatera gusuzuzugura bagenzi babo ndetse banabarusha n’ubumenyi mu bya gisirikari kuki abo bantu batarakara? Ariko namwe basomyi mutekereze kubona abasirikari bo hejuru kandi b’abahanga mu kazi (BEM) basuzugurwa rimwe na rimwe bakanabeshyerwa kuki bitabaviramo kuba abarakare (mecontents)?
Abasomyi tujye dushyira mu gaciro tugabanye amarangamutima rimwe na rimwe twibuke ko uko twaba tumeze kose kamere muntu itabura. Ushobora kwihangana ariko bikagera aho binanirana noneho umwanzi akaba abonye icyanzu acamo akakwigarurira.
Mujye mwibuka ko umusirikari Nyakwigendera Nsabimana Deo bitaga Castar (RIP) nawe yabanje kuzengerezwa n’abamutegekaga kugeza igihe baboneye ko ari intwari. Bibutse ubutwari bwe mu bihe bikomeye ndetse navuga ko bari baratinze. Nabyo twabishyira mu byatumye dutsindwa urugamba. Nawe yari BEM. Ahubwo dushobora kuvuga ko bimwe mu byatumye dutsindwa harimo kudaha agaciro ziriya nzobere mu bya gisisrikari kandi bari baroherejwe kwiga ngo bazagirire igihugu akamaro.
-
AbaHutu bafite icyo babura mu mitwe yabo, ubwonko bwabahutu ntibwuzuye pe! Nguwo Twagiramungu Faustin yahawe umwanya mubutegetsi bw’inkotanyi, uyu mugabo yarakotanye, yakoreye inkotanyi kuva 1990 kugeza uyu munsi 2017 none ubu ari gutaka inkotanyi azipfukamira ngo abone umwanya imbere mu rwanda kuko inyuma y’urwanda akazi ke akarangije. Gusenya FDLR akoresheje Wilson Irategeka nibindi vintage byabahutu bitarondoreka. Ahari kujya umutwe wa bahutu hagiye ikindi ntazi,
-
Abakuru mumbabarire munsobanurire, kuko njye ndacyari muto, abasirikari bakuru ba Ex-FAR simbazi!
None, uyu mugabo yitwa Balthazar NDENGEYINDA cg Balthazar NDENGEYINDYA?
Ubundi se, ko numva bamwe bamwita NDENGEYINKA, uwamwemereye ubusirikari siwe wakoze amakosa? Kugeza naho agera ku ipeti rya Colonel koko?
Ko abanyarwanda bavugako IZINA ARIRYO MUNTU, umuntu yaba yitwa ko we ikimushishikaje ari UKURENGERA INKA, ukitega ko azahindura imitekerereze, gahunda yavukanye na Mission yahawe akivuka, agahinduka akaba NDENGERIGIHUGU cg NDENGERABANTU cg se NDENGERABANYARWANDA?
Ntibizwi se ko IYO UMUNTU ASHOREYE INKA 9, WE UBWE ABA ARI INKA YA 10?
Ntubwo ntabayeho musirikari, BIRAGARAGARA KO ABO YAYOBORAGA BARI BARAGOWE CYANE, kuko BIRAVUNA CYANE gukorana n’umuntu mudahuje icyerekezo, kuko we yabaga yifitiye gahunda zitandukanye kure n’iz’igihugu cyamuhaye, ndetse abo ayobora arizo z’igihugu cyabahaye banarwanira, we akabavangira, anariko avanzemo n’UBUGAMBANYI…….Uri NDENGEYINKA KOKO, uwarikwise ntiyibeshye…..
-
munyibukije byinshi;ka mbahe agaparu nari muri esm inyenzi zitzera le 1 1O 9O TwAGIYE kubona mumasaa sita turuka dutegerje gufungura tubona capt gd HABIYAMBERE aje yiruka adusamga n’igihunga cyinshi kutubwira ko zateye.UBWOgufungura byarahagaze tujya kuri rassamblement gufata amabwiriza;nibwo col NDENGEYIMBWA YATubwiye ubu zate ye none mwambare ishati imeze nkiyi maze agakora kwipantaro;mushyiremo ipantaro nkiyi agakora ku’ishati;abenshi twarasekaga kuberako ni ubwo bwabimuteraga. hanyuma mujye muri restorant mgaruke hano ubu mugiye kurugamba.namwe nimunyumvire umucol BEM NKUWO
-
Ikosa aba parmehutu bakoze 1959 barongora ibishongore ngo berekane ko batsinze ni kimwe mu byatwambuye igihugu kdi riracyadukurikiranye.
Biragoye cyane guhangana na muramu wawe kurugamba, usize mushiki we mu mashuka.
Strategies z’urugamba amabanga n’ibindi biba byageze kuri enemie mbere y’uko urenga umuryango cyane Ko rimwe na rimwe muba mwararanye yitwaje iby’uburamu.
Njye rero mbona abahutu batarigeze bategeka kko bavangiwe uhereye kuri Kayibanda n’abamukurikiye biba uko.
Niba hari ufite umuti kuri iki kibazo awuduhe kko ukeneye kunyobwa byihutirwa
-
Ikibazo uvuze ni kimwe mu byatumye dutsindwa urugamba. Ndumva cyazakomeza kuganirwaho mu gihe hafatwa ingamba zo gutegeka neza tumaze kubohora igihugu. Tugomba kuzirikana ko gushaka umufasha bikorwa mu bushake bwa nyirugushaka.
Igiteye inkenke ubu ni uko Fpr ikomeje gukoresha iyo strategie yatumye itsinda urugamba; iyo witegereje neza ubona benshi mu bahunze bakomeje kwirongorera bishwa ba Kagame. Abahutu ni “naīfs” ; abarongora bari bakwiye gushishoza mbere yo gufata icyemezo cyo gutumizaho intasi za Kagame ngo zibashe gushinga urugo. Ariko se wowe urarwanya ubutegetsi ukisukaho umugore ukorera ubutegetsi urwanya! Wazatsinda ute? Biratinda ukagera aho uyoboka ubwo butegetsi! Ibyo se koko ntibibabaje?
-
-
Karuhije we,
Njye icyo nibuka kuli Colonel Uwihoreye nuko aliwe wahereje inyenzi umugi wa Ruhengeri. Inyenzi nazo zaje kumwitura ineza zimuha gutegeka ONATRACOM, hanyuma ngo zaje no kumuhuza na “benewabo b’imfura” mu Mutara (dore ko ngo atemeraga ko se uzwi witwaga Kagaba ali we wamubyaye). Hanyuama se byaje kumugendekera bite?
-
Kili Simparingoma, nubwo ntigeze numva ijambo lya Ndengeyinka numvise nagira icyo mvuga kunyandiko yayawe. Igisirakare cya EX-far nkuko wagiye ubigarukaho cyari cyaramunzwe, kandi ikimungu cyari cyarahereye mubayobozi bakuru ba gisirikare hafi yabose. Iyo mungu yahereye kuturere, irakomeza hiyongeraho ibyitso, kubulyo abasirikare bamwe bayobewe niba bagiye guhagara ku Nkotanyi cyangwa kugihugu cyabo mugihe abarabayobozi bakuru nabo bari ku Nkotanyi.
Mugihe bategekaga yuko ibyitso byarikigari bifungwa, ndibuka yuko hari abifuzaga yuko biba byarishwe. Icyantangaje nuko hanyuma Inkotangi zimaze gufata igihugu, hali abantu baribaragizwe ibyitso twahunganye nubu tukaba tukiri kumwe hanze. Abandi batanakekwaga kuba ibyitso bakaba barigumiye mugihugu barimo na basirikare bomunzego zohejuru.
Ikibazo cya Ndengeyinka kimwe nabandi benshi nuko bibwiye yuko bahunze abakiga, bagera no munkotanyi nazo zikabigarika. Umuti rero wabasirikare bacu nukwigira kumateka, bagakosora amakosa yabaye yatumye ntanumwe wabyungukiyemo uretse umwanzi (Inyenzi).
-
Ndumva uwo koloneli Ndengeyinka yarabaye ikigwari mu gutunganya inshingano ze, aziteshukaho maze yiyemeza gukorana n’umwanzi. Ndumva yotwaza ko imikorereye idahwitse yatewe n’ubutegetsi bubi bwariho. Njye ndumva umuntu w’umugabo w’umusirikari wo mu rwego rwo hejuru yaragombanga kuharanira kurengera ubusugire bw’igihugu byarangira bagashyira ubutegetsi mu maboko y’ababushoboye. Ahubwo ndibuka ko abenshi bavugaga ko FAR ngo zirwanira Perezida Habyarimana bityo ngo ntibashaka kurwana barengera ubutegetsi bwe!
Inzirabwoba naho mwari abagabo pee kubona murwana imyaka ine yose muhanganye n’inyenzi n’abazikorerega babihishemo. Namwe se koko aba bakoloneli bari bwoko ki? Ndi nkabo nta jambo nakwirirwa mbwira abanyarwanda kuko ubuhemu bwabo burenze urugero. Kuba baratsinzwe sicyo kibazo ahubwo guca inyuma ukayoboka umwanzi ni ubugambanyi butababarirwa!
Ndumva abanyarwanda bafunga amaso bakababarira mu gihe bafata iya mbere mu kurwanya ingoma ya FPR. Ikigaragara ahubwo ni uko aho bari bagerageza guca intego abarwanya by’ukuri Kagame na FPR ye. Inama nabagira ni uko bakwicecekera bakareka abiyemeje kurengera abanyarwanda bakabikora ntawe ubatobeye. Niba wumva utafatanya n’abandi kubera impamvu zinyuranye, bihorere, wibarwanya cyangwa ngo ubatege imitego. Koloneli Ndengeyinka, Rusatira, jenerali Habyarimana n’abandi bafashije Kagame kugera ku ngoma bari bakwiriye kugira inama Koloneli Irategeka Wilson akirinda gukomeza gukoma mu nkokora FDLR. Abanyarwanda benshi duteze amaso FDLR, dore ko ariyo yakumiriye ibikorwa by’ubwicanyi FPR yakoreraga impunzi muri Kongo. Kurwanya FDLR bigomba kumvikana ko ar’ukurwanya inyungu z’abanyarwanda.
Ni ngombwa rero ko dushyira hamwe tukarwanya umwanzi wacu twese ariwe Kagame na FPR ye, maze ibibazo twaba dufitanye hagati yacu tukazabikemura ar’uko tumaze gutsinda urugamba. Urugamba rukeneye abantu bazi icyo baharanira kandi biteguye kwitangira igihugu n’abanyarwanda!
-
Haaaa, hano harimo imvugo zirengeje kwemera! Ndashimira Batista kuko yatangiye avugisha ukuri ko abayobozi aribo batanze igihugu aho kwitwaza opposition. Ihuzagurika, inda nini no kutareba kure nibyo bitugejeje aho turi. Kubikosora ntabwo ari gutukana no kugira umujinya w’umuranduranzuzi. Ntabushishozi, nta gushyirahamwe nk’Abanyarwanda nta mahoro ashoboka iwacu. Ibindi byose n’ibigambo bias.
-
Yewe munyibukije uwitwaga coloneri uwihoreye Aloise wapfuye urwimbwa ndibuka1994 mukwamunane yarayobotse inyenzi zarabacunbikiye muri merdien bamugerera agasahane gacagase umuceri inzara igiyekumwica nkibuka ukuntuyabaga yikoreye inyenyeri kurutugu ahagaze mumasangano yumuhanda uja gisenyi nujacanika ubona inyenyerizishashagirana kuntugu namunyuze muri 1988 ahagararanye narwanyagasore wategekaga abasirikare ubona izonyeri uka bonanibyiza arikourwoyapfuye ruteyagahinda nuwondengeyinka azapfa urwa wihoreye nabanababo bazajebavugakobase baribigwari
-
Nta Col Ndengeyinka, nta Wilson mubihorere bose ni bamwe. Hari benshi nkabo uretse bahisemo guceceka aho kuvugaguzwa. Cols Rutayisire, Rusatira, Gatsinzi ( ukirimanganya ). Bayobotse inyenzi ari ba ” Généraux “, nyuma zibajyana i Gako guhugurwa n’abashyumba b’inka ( Kadogos ); aho kuvayo bongerewe amapeti, bataha ari aba Colonels.uko bacitse bihehe biracyari ibanga bicaye hejuru. Icya ngombwa nuko twe ababonye imyifatire yabo muntambara, byatubera isomo rikomoye muri uru rugamba rwo kubohoza u Rwanda, abantu nka bariya tukajya tubatahura bataratuvangira.
-
Batisita urakoze cyane.Uzahore uri Simparingoma.Ubu benshi mu numvise ibiganiro twari twamize bunguri ayandongo ya koloneli nk’ivanjili none utuvanye mu icuraburind n’igihu yari yafushyizemo.
Ikntu navuga mfatiye kuri iyi nyandiko ni uko biteye isoni kubona abantu bari ku isonga mu butegetsi batari basobanukiwe icyo gukunda igihugu bisobanuye ndetse ubu abakamiwe n’ingoma cg abana babo nk’abo ba Ndengeyinka nta numwe ugaragara mu bitanga hirya no hono ngo nibura rubanda twisubirire mu turimo rwacu ariko dutuje bitari ubu buzima tubayeho bwa “mbarubukeye”.Nk’ubu koko umutungo w’igihugu wabatanzweho biga,barya,bacumbikirwa,…wapfuye iki?Ko mbibara nk’ideni bazaryishyura ryari mu gihe mbona benengofero aribo bakomeje kugaragaraho ubutwari kandi igihe cyari ikingiki ngo abo bariye umusokora w’igihu bitange?Nyamara aho bari hakwiye kwikubita agashyi!!!!!ARIKO nanjye namenya guta igihe.Ahubwo se badafashe iya mbere mu bikorwa by’ubugambanyi inka zakamwa?!
Ikindi nibaza:byaba amahire abantu babanye neza,ariko se ngo ko ntazibana zidakomanyije amahembe;ibibazo hagati y’abantu bizakomeza kuba intandaro yo kugusha imbaga mu mporera bimwe bavuga mu gisirikari ngo “ikosa ry’umwe ryicisha bose” biganisha kuri ya yindi abacurabwenge ba FPR badukanye ngo”uwishe yabikoze mu izina ry’ubwoko”.Biteye ikibazo kubona umuntu akorerwa amakosa akayakosoza ayandi ndetse arushije ububi ayo yakorewe nka ziriya za alliances contre nature benewacu hatandukanye bahoranye n’Inyenzi bibeshya ko ari abantu.
Ikindi ntindaho kimaze kuba umucyo mu banyarwanda:ukoze nabi bizajya bibazwa urubyaro,abo mu kakarere cg ubwoko avukamo?
Banyarwanda nimusubize agatima impembero!Naho abo Ndengeyinka n’abatumaga Arusha tuzi ko babaga bari mu mugambi umwe n’Inkotanyi kandi byitwa ngo bahagarariye inyungu za leta yari kubutegetsi bisobanuyeko bari icyitso.
-
Urakoze cyane kunkosora nanjye nabibonye namaze kwandika: Ni NSENGIYUMVA ANATOLE.
-
Balthazar Ndengeyinka ngo yari umusikare w’urwanda wa Ex-Far hanyuma agenda gukorera inkotanyi FPR? None ngo yahawe ijambo nabicanyi ba CNRD kuvuga? Namwe mwateze matwi murangije muzana hano ibyo bitabapfu byibihuna byabahutu? Aka ni akumiro mba ndoga Rukara rwa Bishingwe. Niko ye, uyu mwaka wa 2017 mugirango ntibyahindutse? Bwakeye kera cyane mukanguke muhagurukire rimwe naho ubundi beshi turi hafi kugera murugwiro rwacu. Ntamwanya wabicanyi, abagambanyi, aborozi, inkozi zibibi zose zifite murwanda, ntabyicaro byabagambanyi ninda nini biri mu rwanda rushya, Abo bose ba Balthazar Ndengeyinka, ba Rutwitsi naba Rukonkoma, hamwe nabandi bose bicanyi nkaba CNRD bazacibwa batabwe nkimyanda yose iyo itabwa.
Nibyo koko ntawe utema ishami ry’igiti yicariye hanyuma ngo abe hari icyo aricyo. Mwene abo bantu bose nukubarimburana nimizi, inkumbi zikava mumasaka.
-
Col Balthazar Ndangeyinka arimo kunyibutsa Col Wilson Irategeka wagira ngo baravukana gusa Balthazar we nta CNRD-Ubwiyunge yabashije gushinga ariko haracyari kare wasanga we ashinze CNRD-Ndumunyarwanda wenda
-
Bamwe mu basirikare bakuru bashobora kuba batari bazi gusoma Ikinyarwanda. Kuri ESM hari handitswe ko ” BITOREZA KWITANGIRA IGIHUGU” Ntekereza kubenshi bitiranije kwitanga nko kugipfira no Kukigambanira bashyize ho umwete. Iyo uvuye mu gisirikare ukajya mu bategetsi basanzwe byari agahuma munwa urugero aho twageze muri derniere annee des humanites tucyigishwa ko hari abantu bi ibimanuka , iyo program ikaba yari ikuriwe na Nsekarije. “inzu nziza ni Villa , imodoka ni Benz, umugore mwiza ni Umututsi kazi” Abategetsi benshi bazi aka gatendo kuko barabarongoye abaenshi inkoresho zabo zabaye impare. Mu Byukuri Habyara yategetse neza Rubanda twari dutuje , buri wese yikorera utwe afite amahoro, ariko ntiyashyizeho umwete wo kugenzura no guhana abategetsi gito kugeza bamwivuganye, ubwo burangare nibwo butmuje inkotanyi zitugera aho ifundi igera ibivuzo . Ntibyari bihagije kwitwa BM, Umuntu atazi mu byukuri impamvu ari we. Ntabwo wari umwanya nu uburyo bwo kujya mumafuti atandukanye witwaje icyo uri cyo. Ngashyima Kagame ko nibura atabuze guhemba abo bagambanyi, kuko umuntu utema ishyami yicariye nawe nti wamwiyegereza. Abo bose barindimuka bishwe na stress na anxiety yibyo bakoze ngo barahimana.
-
Hahahaha, uyu Col Balthazar yakoze nk’ibyo Col Wilson yakoze ubwo inama nkuru y’Urugaga yamuhagara=ikaga ku mirimo ngo akorweho iperereza akarara ashinze CNRD. None mwibwira ko CNRD yayitekereje iryo Joro cga yari ayisanganwe? Na Ndengeyinka ni uko yasimbukiye mu nkotanyi kuko iyo gahunda yari yarayiteguye kera. None se ubu ararindagira hanze mubiki?
Nareka gukomeza guta ibitabapfu asebanya.
-
Nta Habimana Anatole wategetse G2. Uwayitegetse ni Lt Colonel BEMS Anatole Nsengiyumva uvuka muri Kibilira bitaga Kirenge wo muri promotion ya 10 ya EO


text:
Aba banyeshuri barimo 891 barangije icyiciro cya kabiri cya Kaminuza na 147 barangije icyiciro cya gatatu cya Kaminuza mu masomo arimo amategeko, ubukungu, icungamutungo, ikoranabuhanga n’ayandi.
Umuyobozi w’icyubahiro wa ULK, Prof. Kalisa Mbanda, wayoboye umuhango wo kubashyikiriza izo mpamyabumenyi, yababwiye ko Leta ifite ingamba zo gukomeza kubaka igihugu, imwe muri zo ikaba ari uguteza imbere uburezi kuri bose.
Prof Mbanda yavuze ko impamyabumenyi bahawe ari ikimenyetso cy’ubumenyi, ubuhanga n’imyitwarire myiza yabaranze, abasaba kuzibyaza umusaruro bahesha ishema u Rwanda.
Yagize ati “Abababanjirije bari kubaka u Rwanda n’ubwitange. Namwe rero nk’uko mwabitojwe muzabe intangarugero igihe cyose n’aho mujya hose haba mu Rwanda no mu mahanga. Impamyabumenyi muhawe ni ikimenyetso cy’ubuhanga n’imyifatire myiza mwagaragaje mu ishuri.”
Umwe mu barangije mu cyiciro cya kabiri cya kaminuza, Kayitesi Julienne yabwiye IGIHE ko ashimishijwe n’intambwe ateye mu buzima kandi ko impanuro yahawe azazishyira mu bikorwa nk’uko yabitojwe.
Ubuyobozi bwa ULK buvuga ko mu banyeshuri barangije mu cyiciro cya kabiri, abakobwa aribo benshi kuko bangana na 61,3% mu gihe icyiciro cya gatatu abahungu ari bo benshi bangana na 64,4%.
Amafoto: Serge Muhizi


text:
Rubavu : basuzumye ibituma bataba abambere mu mihigo
Njyanama y’akarere ka Rubavu yafashwe imyanzuro izabafasha kuza mu ba mbere mu mihigo mu mwiherero wo kwiga igituma batesa imihigo neza.
Kuva uturere twashyirwaho 2006, umwaka wa 2015 nibwo akarere ka Rubavu kaje mu mwanya wa 15 ufatwa nk’uwahafi, mu gihe mu yindi myaka kagize imyanya iri inyuma.
Perezida w’inama njyanama y’akarere ka Rubavu Mbarushimana Nelson, avuga ko hari ingamba zafashwe mu mwiherero w’iminsi ibiri watangiye tariki ya 17 Nzeri 2015 kugira ngo bazashobore kuza mu myanya ya mbere mu mihigo y’uturere kuko inzitizi zariho bazishakiye ibisubizo.
« Twasanze abakozi batari bacunzwe neza ndetse ntibakurikiranwe bigatuma badashyira mu bikorwa inshingano zabo, none harafashwe ingamba kuburyo abatazajyana n’umuvuduko mu kwihuta mu mirimo iteza imbere akarere batazaguma mu karere.»
« Ibindi byatudindije ni abayobozi batita ku nshingano mu gukurikira abo bayobora ndetse no gucikamo ibice kandi twizera ko bitazasubira, ahubwo buri wese akita kunshingano zifasha akarere gutera imbere. »
Mbarushimana ngo ibibazo akarere kari gafite birimo kugira imyenda myinshi yatewe no kutishyurira abakorera akarere, bigatuma badakorera igihe, naho bimwe mu bikorwa byamaze igihe byaradindiye nk’imihanda mu mujyi wa Gisenyi ngo mu mpera za 2015 izaba yarangiye.
Avuga ko inzibutso zituzuye igihe cyo kwibuka kizagera zarujujwe kuko akarere kagaragaje ko gafite ubushobozi. Ibibazo by’isoko rya kijyambare rya Gisenyi riri mu manza ngo bategereje ko inkiko zigaraganza inzira ikibazo cyacyemukamo kuko abarihawe byaciye mu nzira zitemewe.
Ikibazo cya Mukamitari Adrien ugomba guhabwa ikibanza n’akarere ka kamwongera miliyoni 582 ngo bari mu mishyikirano y’uko yakwishyurwa.
Mufuruke Fred ushinzwe imiyoborere muri Minaloc witabiriye umwiherero, avuga ko akarere ka Rubavu kangijwe no kugira abayobozi badashyira hamwe bigatuma ibyo bateganya bidashyirwa mu bikorwa.
Atanga inama ko kugira ngo akarere gashobore kwesa imihigo bagomba gukorera hamwe mu kwegera umuturage mu gushyira mu bikorwa ibyo biyemeje.


text:
Guha abana amata, gahunda yahagurukiwe hagamijwe kurwanya imirire mibi
Mu Karere ka Huye, gahunda yo guha abana amata yatangirijwe mu Murenge wa Rusatira kuri uyu wa 28 Mutarama. Iyi gahunda kandi yahuriranye n’igikorwa cy’umuganda cyabereye mu Kagari ka Buhimba, umudugudu wa Rugarama aho abari bitabiriye umuganda bagera ku bihumbi bitatu magana atanu bakoze igikora cyo kurima ahahurijwe ubutaka bwo guhingamo imyumbati.
“Ubuzima bw’umwana burakenewe, butekerezeho cyane ukimara gusama, bubumbatire cyane ukimara kumubyara…†Iri ni ibango ryagiye rigaruka mu mbyino abajyanama b’ubuzima bo mu Murenge wa Rusatira bagejeje ku bari bahujwe na gahunda yo gutangiza gahunda yo guha abana amata nyuma y’umuganda.
Uretse aba bajyanama b’ubuzima, abayobozi bari baje muri iki gikorwa na bo bibukije ko kwita ku buzima bw’umwana ari ngombwa, akaba ari na yo mpamvu ya gahunda yo guha abana amata. Umuyobozi w’Akarere ka Huye, Bwana Kayiranga Muzuka Eugène, yavuze ko mu Karere ka Huye kose, abana barwaye bwaki batarenze 150. Yashishikarije abari bateraniye aho kongera ingufu mu kurwanya indwara z’imirire mibi ku buryo akarere kazasigara nta muntu n’umwe urwaye bwaki.
Intumwa ya Minisiteri y’ubuzima, Dr. Damascene nawe wari uhari, yibukije ababyeyi ibigize indyo yuzuye bagomba guha abana babo maze anabibutsa ko ufashe indyo yuzuye ariko ukayifatana umwanda ntacyo yakumarira.
Umunyamabanga wa Leta ushinzwe gutwara abantu n’ibintu muri Minisiteri y’ibikorwa remezo, Nzahabananimana Alexis we yibukije ko bakoze umuganda hagamijwe kubona icyo abantu bashyira mu gifu, maze yunga mu ry’intumwa ya Minisiteri y’ubuzima agira ati “kuzuza igifu si ko kurya neza, ahubwo kurya indyo yuzuye.
Twese hamwe dufite intego yo kurwanya indyo mbi. Igisigaye ni uburyo bizakorwamoâ€. Ku bw’ibyo, yasabye ubuyobozi bw’Akarere gufata ingamba zo kurwanya imirire mibi mu mirenge yose, ku buryo byazagera mu kwezi kwa Kamena nta bana bakirwaye bwaki barangwa muri aka Karere.
Bwana Nzahabananimana kandi, yaboneyeho kwibutsa abari bateraniye aho ko kuwa gatatu tariki ya 1 Gashyantare ari umunsi wahariwe intwari, insanganyamatsiko y’uyu mwaka ikaba igira iti “duharanire ubutwari turwanyaihohoterwa rikorerwa abanaâ€. Aha rero yaboneyeho kuvuga ko no kugaburira abana nabi ari ukubahohotera maze asoza agira ati “Mufatanyije n’abajyanama b’ubuzima, mukomeze muharanire ubuzima bwizaâ€.
Umunyamabanga nshingwabikorwa w’Umurenge wa Rusatira, Bwana Kabarisa Arsène we yibukije abaturage bo mu Murenge ayobora ko inzira yo gutera imbere ari “gukora, kudapfusha igihe ubusa no kwirinda amatiku†maze anabasaba ko guhera ku itariki y’uyu munsi, ufite inka yazajya akamira umwana baturanye ufite imirire mibi, hagamijwe gufatanya kurandura indwara ziterwa no kurya nabi, nuko abishimangira agira ati “uhaye umwana amata ukamurinda indwara ziterwa n’imirire mibi, Imana yazakongereraâ€.
Guha abana amata, gahunda y’igihe kirekire
Umunyamabanga nshingwabikorwa w’Akagari ka Buhimba ari naho hatangirijwe gahunda yo guha abana amata, yadutangarije ko abana biga mu mashuri abanza bagiye kuzajya bahabwa amata buri cyumweru, buri wese akaba agenewe agakombe. Icyakora, abatayanywa bo nta cyo bateganyirijwe. Twizere ko na bo bazagera aho bakayakundishwa na bagenzi ba bo bayanywa cyangwa ababigisha, kuko amata ari ingenzi mu kubaka umubiri.


text:
Banki y’Abaturage y’u Rwanda yateye inkunga Abamugaye b’i Gatagara
Banki y’Abaturage y’u Rwanda yageneye abamugaye b’i Gatagara mu Karere ka Huye mu Ntara y’Amajyepfo, inkunga y’agaciro ka miliyoni 15 z’amafaranga y’u Rwanda.
Ubwo Umunsi ngarukamwaka w’Umwana w’Umunyafurika wizihirizwaga kuri iri shuri rya Gatagara kuri tariki ya 16 Kamena, Iyi Banki yashinzwe mu 1975, mu nkunga yarigeneye yari igizwe n’amagare 50 y’abana bamugaye, ibyuma ngororangingo, imipira bahagararaho basuzuma imbaraga zabo, n’ibindi bikoresho bagenewe bitandukanye.
Iki kigo cyatangijwe mu (...)
Banki y’Abaturage y’u Rwanda yageneye abamugaye b’i Gatagara mu Karere ka Huye mu Ntara y’Amajyepfo, inkunga y’agaciro ka miliyoni 15 z’amafaranga y’u Rwanda.
Ubwo Umunsi ngarukamwaka w’Umwana w’Umunyafurika wizihirizwaga kuri iri shuri rya Gatagara kuri tariki ya 16 Kamena, Iyi Banki yashinzwe mu 1975, mu nkunga yarigeneye yari igizwe n’amagare 50 y’abana bamugaye, ibyuma ngororangingo, imipira bahagararaho basuzuma imbaraga zabo, n’ibindi bikoresho bagenewe bitandukanye.
Iki kigo cyatangijwe mu mwaka w’1976, mu bana 519 bakirererwamo, 154 nibo bafite ubumuga bw’ingingo butandukanye, 29 bafite ubwo kutumva, abandi ni bazima.
Uretse kuba baragenewe ibi bikoresho, abaribarizwamo baboneyeho bagaragaza zimwe mu zindi mbogamizi aba bana bafite, zirimo kuba nta kibuga cyo gukiniramo bafite kuko icyo bafite kidakoze neza, kuba ubwisungane mu kwivuza butabafasha kwivuza nk’uko bikwiriye n’ibindi bibazo bimwe na bimwe bafite.
Uwari ahagarariye Banki y’Abaturage y’u Rwanda Habimana Jose, yagize ati: “N’ubwo dushinzwe guteza imbere ubucuruzi bw’amafaranga, twaje kwifatanya namwe muri iki gikorwa tunabagaragariza inkunga y’ibyo twabageneye nk’abana b’u Rwanda”. Yakomeje avuga ko buri mwaka bafata 5% y’amafaranga bungutse ku mwaka, bakayashyira mu bikorwa nk’ibi byo guteza imbere abanyarwanda.
Umudepite uhagarariye Ababana n’ubumuga ariwe Rwaka Pierre Claver, yavuze ko indwara nk’izi ngo ziterwa n’uburangare bwa bamwe mu babyeyi banga kumva inama bagirwa n’abandi, aboneraho ashishikariza ababyeyi kujya baha abana babo inkingo zose zibagenerwa.
Hashyizweho kandi uburyo bwo gufasha aba bana bwitwa “Fasha Gatagara”, aho hifashishwa ubutumwa bugufi bwo muri terefone (message). Wandika ijambo “Fasha Gatagara” muri terefone yawe, ukohereza kuri 3727 ukaba uhaye inkunga ihwanye n’amafaranga 500 abana bamugaye.
Twasoza tubatangariza ko Banki y’Abaturage y’u Rwanda (BPR), muri rusange ifite amashami 190, miri yo amanini ni 18 (Branches), amashami mato ni 100 (Sous Branches) na Guichets 72.
Foto:Kwizera E.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Aya manota arashyirwa ku mugaragaro ku isaha y’isaa cyenda z’amanywa ku cyicaro cya MINEDUC.
Akimara gutangazwa umunyeshuri wese cyangwa undi ufite ibiranga uwakoze (Code) ashobora kureba amanota ku rubuga rwa MINEDUC cyangwa akohereza ubutumwa bugufi yanditse ahagenewe kwandikwa ubutumwa S6 ugakurikizaho Code y’umunyeshuri ukohereza kuri 489.
Aya makuru turakomeza kuyabakurikiranira
Ibitekerezo ( 82 )
kureba amanota yumwaka wagatatu wisumbuyeho
Ndi umunyeshuri urangije umwaka wa S3 numva kuba dukora ikizamini ni byiza, ariko kuri bamwe tuzagera hejuru tugakomeza techincal, ntekerezako o’ level imaza idindiza umuntu kuko ahanini iba yibanda kumyigire yibyerekeye science. nkigitekerezo numva hakorwa uburyo bamwe biyumvamo techinic bazajya batangira kubikurikirana bakiri hasi.
byadufasha kuba abazadukomokaho bazarangiza kwiga secondary bari kurwego rukomeye mubyo bize. gusa byose ni inzira zo kujijuka, dushimira abahaye ijambo kwiga, murakoze
ibizamini byakozwe 2017 bizasohoka 2018bizatangazwa ryari?
EJO KUWAKABIRI HATINZE KUGERA NGO MUTUGEZEHO AMANOTA. MUZABAMUKOZE.
Nasohoka muzatubwire uko twayareba dukoresheje telephone ngendanwa
Nabazaga igihe amanota y’ibizamini bisoza amashuri abanza azasohokera
s3 mwatubwiye amanota uko turayabona
Mwatubarije Igihe, Amanota Azasohekera Ya 2017 Azasohoka 2018
S3 2017 Izabona Amanota Ryari
none uwo muri s3 yakoresha ubuhe buryo bwo kureba amanota ye
Mwatubwiye igihe amanota yabakoze ibizamini bya leta primaire ndetse na tronc commun igihe azasohokera?
Mwatubwiye igihe amanota yabakoze ibizamini bya leta primaire ndetse na tronc commun igihe azasohokera?


text:
Burya abagore bagira uko baremye kwabo kwihariye gutandukanye nuko abagabo baremye kuko ariko imana yabaremye kandi bakaba bakunda kugira umutima woroshye cyane.
Burya abagore bagira uko baremye kwabo kwihariye gutandukanye nuko abagabo baremye kuko ariko imana yabaremye kandi bakaba bakunda kugira umutima woroshye cyane.
Uy’umunsi rero twabateguriye ibintu abagore bakunda kandi kuko ariko bateye ntacyo Wabasha kubihunduraho ahubwo wowe mugabo ukwiye kubyihanganira.
1.Burya umugore ashimishwa no kuba afite ikintu cy’umugabo we
Akenshi ibi bituma yumva ko afite uruhare runini ku mugabo we bityo bikamutera kwishima, aha niho uzasanga akunda gufata nka telephone y’umugabo we ,kwambara nk’agashati k’umugabo we cyangwa,nka kontacye z’imodoka y’umugabo we …
2.Kurakazwa n’ubusa kandi bikaba byiza iyo umuretse kuko bishira vuba
Burya umugore iyo umuvuze nabi cyangwa se nkiyo hari akabazo kamurakaje ,ntukajye ukomeza kumusembura cyane ujye umureka bizajya bihita bishira vuba .
Ubushakashatsi bwakozwe na kaminuza ya banyamerika buvuga ko iyo umugore umuretse agatuza ahita ashira uburakari vuba kuko imitima yabo ariko iremye.
3.Burya abagore bakunda kwifotoza cyane
Mu buzima bw’abagore bakunda kwifotoza cyane akenshi nkiyo bageze ahantu ari ubwambere cyangwa bahuye n’abantu batari baherukanye mu buzima, wowe mugabo rero nuzajya ubona nk’umugore wawe ageze nkahantu agahura n’abantu ataraherukanye nabo maze nakifotoza ntibikakubabaze.
4. Burya umugore akunda gutegeka akenshi iyo ari murugo iwe
Mu buzima bw’abagore bakunda kugira akantu ko gutegeka , aha nihamwe uzasanga nkiyo ageze mu rugo usanga arigutuka umukozi wenda kubintu bitagenda neza…
Ibi akenshi bimutera kumva ko ari umuntu ukomeye cyane ,bityo rero wowe mugabo utazumva nk’umugore wawe arikugaragaza ako kantu ngo utangire umubwire nabi ubikoze waba wikozeho cyane.
Si gusa kubijyanye no gutegeka mu rugo ahubwo bakunda no gutegeka abagabo akenshi nkiyo bagiye gusohokana aho uzasanga umugore amutegeka imyenda ugomba kwambara .
Rero nakubwira gutyo uri umugabo we ntukamusuzugure kuko burya biramubabaza kabone nubwo iyo myenda wowe waba utayikunda.
Imirasire.com
Ibitekerezo
sha wowe urumuhanga kbs wamenye icyo abagore bakunda n'a twe twarabamenye Kanda hano umusubize
Ntabwo Byoroshye Pe! Kanda hano umusubize
Nibyo Abagore bakunda ibintu byaba Bagabo babo ariko barenza urugerope burikimwe cyose bashaka kugirago bagitegeke? Kanda hano umusubize
Hano bisaba kwitondera uwo mukundanye ukamwiga, burya twe bitunanira kubera ko tudafata umwanya uhagije wo Kwiga uwo muzabana, kd ibi bigapfira Mu kurambagiza, yasaba byinshi bitewe n'iterambere Ryo mu rugo mugezeho Kanda hano umusubize
Si abagore Bose biterwa nuburere. Umugore utarahawe umwanya wo kugaragaza amarangamutima ye mu bwana bwe iyo ahawe uburenganzira kubandi arategeka kakahava. Nta copy yumugore runaka ibaho. Byose biterwa nuko yatojwe Kanda hano umusubize
Nivyukuri bikunda Kanda hano umusubize
ariko ntukibasire Mukama yakugizate iyo mana yawukangisha niyikoshya kwibasira Mukama cg mufitibindi mupfa Kanda hano umusubize
Iyimbwa gusa. Abndi barvuga Ibyubaka, yo ikavuga iby'umurizo wayo .Ninde ukene ubwosa bwawe? Kanda hano umusubize
arikos ahagaha nihonwagatukaniy kumengo muribibonbo Kanda hano umusubize
nimba utuye Musanze mpamagara ngushimishe ndi umuhanga 0723287971 Kanda hano umusubize
Muhamya wa Yehova wiyita MUKAMA Fidel,nkunda gusoma ibintu wandika ariko nterwa agahinda nuko wandika Imana mu nyuguti ntoya. Ese ntabwo wize Rwanda? Ese ubikorera ubushake cg uba wibeshye? Niba amategeko yanyu abibabuza nibura jya ukurikiza amategeko y'inyandiko wize. Urakoze kubahiriza icyifuzo cyanjye. Kanda hano umusubize
Yewe ibi nibyo pe,Niko nanjye nteye rwose udakuyemo nakimwe Kanda hano umusubize
sha uko niko nanje nteye ntanakimwe mwihenzeko Kanda hano umusubize
umukobwa cq umugore ushaka imboro nini knd ndende mpamagara 0780324435 Kanda hano umusubize
Rekana na pubilicite z'igitsina cyawe wanjye Kanda hano umusubize
Mbwira se,irareshya ute?ohereza ibipimo Kanda hano umusubize
ndayifite kbs ni rwoga mabondo Kanda hano umusubize
Vuga Ibipimo Byayo. Kanda hano umusubize
ese wayishiriye nyokowaw Kanda hano umusubize
kugirango ubane numugabo wawe neza wabigenza ute? Kanda hano umusubize
UGOMBAKUMENYA ICYO AKUNDANIBA YICAYEKUBURIRI AKAGUHAMAGARAMENYA ICYO ASHAKA.NAWE URIMUKURUWAMENYA ICYO AKENEYE Kanda hano umusubize
BIRASHOBOKA KUBANTUBAMWE NABAMWE NTABWOTWESETUMEZEKIMWEMUMYUMVIRE Kanda hano umusubize
Ibyo wanditse nibyo kabisa.Niko abagore bacu bameze.Ashaka ko umutetesha kandi na Bible niko ivuga.Ikibazo nuko abagabo benshi babaca inyuma!!! Kuba ari icyaha byo ntacyo bibwiye abagabo benshi.Imana idusaba kwishimana gusa n'umugore umwe:Uwo twashakanye gusa.Bisome muli Imigani 5:15-20.Gusa nubwo bimeze gutyo,ntabwo imana ishaka biriya bya Gender.Ishaka ko Umugabo aba chef w'umugore (1 Abakorinto 11:3).Umugore agomba kuba "submitted" (Abefeso 5:24).Ibi byateye mubona amadini yiha kugira abagore aba Pastors,Bishops cyangwa Apotres,ni uburyo bwo kwishakira amafranga,ariko basuzugura ibyo imana idutegeka.Ahantu henshi muli Bible,habuza ABAGORE kuyobora Itorero. Byisomere muli 1 Timote 2:11,12 na 1 Abakorinto 14:34,35.Kuba abantu basuzugura imana kubera gushaka gukira batavunitse,nyamara bitwaje Bible,ni ibintu bibabaza imana cyane.Pastors biraborohera cyane kuko abayoboke babo baba batazi Bible.Babereka imirongo bishakiye,iganisha ku Ifaranga nkuko Muzehe Pastor MPYISI aherutse kubivuga.Mulibuka ko yasabye n'imbabazi z'uko yariye amafranga y'abantu yitwaje Bible.BIBLE ivuga ahantu henshi ko tugomba gukora umurimo w'imana "ku buntu",ahubwo tukabifatanya n'akandi kazi nkuko ba PAWULO babigenzaga.Mulibuka ko nubwo PAWULO yirirwaga abwiriza abantu abasanze iwabo no mu mihanda,yabifatanyaga no kuboha amahema akagurisha kugirango abeho.Soma Matayo 10:8 na Ibyakozwe 20:33.Niba dushaka kuba Abakristu Nyakuri,tugomba kumvira YESU na ba PAWULO. Bitabaye ibyo,twaba turi "abakozi b'inda zacu,aho kuba abakozi b'imana" nkuko Abaroma 16:18 havuga.Jye nabo dusengana bose,ibi turabyubahiriza,twese tukajya mu mihanda no mu ngo z'abantu,kubabwiriza ku buntu,nta mushahara dusaba.ICYACUMI amadini yitwaza,cyari kigenewe gusa Ubwoko bw'ABALEWI kubera impamvu yumvikana dusoma muli Kubara 18:21,24.Niba hari ushaka kwiga Bible,yatubwira tukayigana ku buntu. Kanda hano umusubize
Mwandikisha Imana inyuguti nto???iyo si Imana rurema tuzi ko ari izina bwite Kanda hano umusubize
Imana Itandukanye Natwe Izina Ryayo Ribere Munyuguti Nini Murakoze. Kanda hano umusubize
Nifuza ko mbonye mwamfasha kwiga bible kdi nkayisobanukirwa murakoze Contacts:0788322731 0725400547 Kanda hano umusubize
Murahoneza basomyiba imirasiecom Mujyemutwu ngura ibitecye rezomurakoze. Kanda hano umusubize
Murahoneza basomyiba imirasiecom Mujyemutwu ngura ibitecye rezomurakoze. Kanda hano umusubize
Murahoneza basomyiba imirasiecom Mujyemutwu ngura ibitecye rezomurakoze. Kanda hano umusubize
Murahoneza basomyiba imirasiecom Mujyemutwu ngura ibitecye rezomurakoze. Kanda hano umusubize
Urabe Kuri Yohana14:15 NAYEREMIYA 6:16 Niwashaka Ubusobanuro Bukwiye Nibindi Ufiseko Ikibazo Uzompamagare Kuriyi Nomero ,0786180970 Kanda hano umusubize


text:
INAMA ZIGENEWE UMURYANGO | URUBYIRUKO
Uko warwanya ibishuko
AHO IKIBAZO KIRI
“Hari igihe abakobwa bansaba nomero zanjye za telefoni, kandi bakansaba ko turyamana. Iyo bigenze bityo ndabyanga ubundi nkabahunga. Ariko muri jye nsigara nibaza nti ‘ariko ubundi nazimwimiye iki?’ Mvugishije ukuri, bamwe muri abo bakobwa baba ari beza cyane. Hari igihe umuntu yibaza ati ‘ariko ubundi mbyemeye naba iki?’” —Carlos, * 16.
Ese kimwe na Carlos, nawe ujya uhangana n’ibishuko? Niba bijya bikubaho, ushobora guhangana na byo ukabinesha.
ICYO WAGOMBYE KUMENYA
Buri wese ashobora kwibasirwa n’ibishuko, kabone n’iyo yaba ari mukuru. N’ubundi kandi, ibigeragezo biri ukwinshi. Intumwa Pawulo yari mukuru igihe yandikaga ati ‘mu by’ukuri nishimira amategeko y’Imana, ariko mu ngingo zanjye mbona irindi tegeko rirwanya itegeko ryo mu bwenge bwanjye, rinjyana ndi imbohe rikanshyikiriza itegeko ry’icyaha’ (Abaroma 7:22, 23). Icyakora nubwo Pawulo yahanganaga n’ibishuko, ntiyigeze yemera kuneshwa na byo, kandi nawe wabishobora. Kandi koko nta mpamvu yo gutegekwa n’irari (1 Abakorinto 9:27). Kwitoza kurwanya ibishuko ukiri muto, bizakurinda imihangayiko myinshi, kandi bikugirire akamaro cyane igihe uzaba umaze kuba mukuru.
Itangazamakuru rituma kurwanya ibishuko birushaho kugorana. Bibiliya ivuga ibyerekeye “irari rya gisore,” na ryo ubwaryo riba ritoroshye (2 Timoteyo 2:22). Ariko za filimi, televiziyo, umuzika n’ibitabo bigenewe abakiri bato, akenshi bituma iryo rari rirushaho kwiyongera, kuko biba bisa n’aho bitwereka ko kuneshwa n’ibishuko nta cyo bitwaye. Urugero, iyo abantu babiri bari muri filimi bitwa ko bakundana, biba byitezwe ko hari aho bari bugere bakaryamana. Icyakora, Bibiliya ivuga ko ubusanzwe abagabo n’abagore baba bafite ubushobozi bwo ‘gukomeza kwirinda irari ry’umubiri’ (1 Petero 2:11). Ibyo bisobanura ko ushobora guhitamo kurwanya ibishuko. Ariko se wabirwanya ute?
ICYO WAKORA
Jya wimenya. Utabaye maso ngo urinde ahantu ufite intege nke, ntushobora kugera ku cyemezo wafashe cyo gukora ibyiza. None se wumva ari he ukeneye kuba maso kurusha ahandi?—Ihame rya Bibiliya: Yakobo 1:14.
Jya utahura ibishuko hakiri kare. Tekereza imimerere ushobora guhuriramo n’ibishuko. Noneho gerageza gutekereza uko wazabyitwaramo uramutse uhuye na byo.—Ihame rya Bibiliya: Imigani 22:3.
Jya ukomera ku mahame akugenga. Bibiliya ivuga ko igihe Yozefu yahuraga n’igishuko cy’ubusambanyi, yavuze ati “nabasha nte gukora ikibi gikomeye bene ako kageni kandi nkaba rwose ncumuye ku Mana” (Intangiriro 39:9)? Imvugo ngo “nabasha nte,” igaragaza ko Yozefu yari akomeye ku mahame yamugengaga arebana n’icyiza n’ikibi. Ese nawe ni uko bimeze?
Jya ushakisha incuti zigushyigikira. Kugira ngo wirinde ibishuko byinshi uhura na byo, ukwiriye guhitamo kwifatanya n’incuti muhuje amahame. Bibiliya igira iti “ugendana n’abanyabwenge na we azaba umunyabwenge.”—Imigani 13:20.
Jya wirinda imimerere ishobora gutuma kurwanya ibishuko bikugora. Urugero:
Ntukemere kugumana n’umuntu mudahuje igitsina muri mwenyine.
Jya wirinda gukoresha interineti mu gihe n’ahantu uba ushobora kugwa mu gishuko cyo kureba porunogarafiya.
Jya ugendera kure abantu bafite imvugo n’imyitwarire bishobora gutuma ubona ko gukora ibibi nta cyo bitwaye.
Ni iyihe mipaka yindi wakwishyiriraho yagufasha kwirinda kugwa mu bishuko?—Ihame rya Bibiliya: 2 Timoteyo 2:22.
Jya usenga usaba ubufasha. Yesu yabwiye abigishwa be ati “musenge ubudacogora, kugira ngo mutajya mu moshya” (Matayo 26:41). Jya uzirikana ko Yehova Imana ashaka ko unesha ibishuko, kandi ko ashobora kugufasha kubirwanya. Bibiliya igira iti “ntizabareka ngo mugeragezwe ibirenze ibyo mushobora kwihanganira, ahubwo nanone izajya ibacira akanzu muri icyo kigeragezo, kugira ngo mushobore kucyihanganira.”—1 Abakorinto 10:13.
^ par. 4 Izina ryarahinduwe.


text:
UMUNARA W’UMURINZI—WO KWIGWA Gicurasi 2014
Iyi gazeti igaragaza uburyo butatu twakoresha mu murimo wo kubwiriza kugira ngo dutange ibisubizo byemeza igihe batubajije ibibazo bikomeye. Kuki ari iby’ingenzi ko dukomeza kubera indahemuka umuteguro w’Imana?
‘Ibyokurya byanjye ni ugukora ibyo Imana ishaka’
Umwami Dawidi, intumwa Pawulo na Yesu Kristo bishimiraga gukora ibyo Imana ishaka. Ni iki twakora kugira ngo dukomeze kugira ishyaka, nubwo twaba tubwiriza mu mafasi agoye?
Twagombye ‘gusubiza umuntu wese’ dute?
Twakora iki kugira ngo dufashe abantu gutekereza ku cyo Ibyanditswe bivuga igihe batubajije ibibazo bikomeye? Suzuma uburyo butatu twakoresha dutanga ibisubizo byemeza.
Tujye tuba abagwaneza kandi twite ku bandi mu murimo wo kubwiriza
Twagombye gufata dute umuntu wese tubwiriza? Ibivugwa muri Matayo 7:12 bitwigisha iki ku birebana n’umurimo wo kubwiriza?
INKURU IVUGA IBYABAYE MU MIBEREHO
Yehova yaramfashije cyane
Kenneth Little aravuga ukuntu Yehova Imana yamufashije gutsinda ikibazo cyo kugira amasonisoni no kutigirira icyizere. Reba ukuntu Imana yamuhaye imigisha ku bw’imihati yashyizeho mu mibereho ye.
Yehova ni Imana igira gahunda
Inkuru zivuga ibirebana na Isirayeli ya kera hamwe n’itorero rya gikristo ryo mu kinyejana cya mbere zigaragaza zite ko abagaragu ba Yehova bo muri iki gihe bari kugira gahunda?
Ese ukomeza kugendana n’umuteguro wa Yehova?
Vuba aha isi mbi ya Satani izarimbuka. Kuki ari iby’ingenzi ko dukomeza kuba indahemuka ku muteguro Imana ikoresha muri iki gihe?
UBUBIKO BWACU
“Hari byinshi byo gukora mu murimo w’isarura”
Hari Abahamya ba Yehova basaga 760.000 bakwirakwiza ukuri kwa Bibiliya muri Burezili. Umurimo wo kubwiriza watangiye ute muri Amerika y’Epfo?


text:
Gukoresha neza amafaranga
Uko mwacunga amafaranga
Ni uruhe ruhare rwo kwizerana no kuba inyangamugayo?
Ese Bibiliya yadufasha gukemura ikibazo cy’amafaranga n’amadeni?
Amafaranga ntiyaguhesha ibyishimo, ariko hari amahame ane muri Bibiliya yagufasha gukoresha amafaranga neza.
Uko wakwirinda gusesagura amafaranga
Ntugasesagure amafaranga ngo wibuke ko ugomba kuyakoresha neza wamaze kuyamara. Menya uko wakwitoza gukoresha amafaranga neza mbere y’uko agushirana.
Mu gihe mufite ideni
Ni iki imiryango yakora mu gihe ifite amadeni?


text:
Rubavu ubuyobozi bwahisemo kwegera abaturage kugera no mu Nsengero
Ubuyobozi bw’akarere ka Rubavu buvuga ko bufite gahunda yo kwegera abaturage aho bari hose kugera no mu nsengero kugirango baganire kuburyo bwabafasha kugira imibereho myiza.
Ibikorwa byo kwegera abaturage binyuze mu nsengero Cheikh Bahame Hassan avuga ko babitangiye nyuma yo kuzenguruka imirenge bakorana n’inama n’abaturage ariko hakaba hari abadashobora kuboneka kubera imirimo bakora ariko k’umunsi wo gusenga bakaba baboneka kuburyo waba umwanya wo kubegera bakamenyeshwa gahunda bateganyirizwa mu kubateza imbere no kubafasha kugira imibereho myiza.
Cheikh Bahame avuga ko itorero Zion Temple rya Gisenyi yamaze kurisura kandi afite gahunda yo kuzenguruka n’ayandi matorero, abakirisitu bakaba bashima iki gikorwa bakavuga ko ubuyobozi bwiza bushyirwaho n’Imana kugira ngo bwegere abaturage bubamenyeshe gahunda nziza bubafitiye aribyo basanga ubuyobozi bw’akarere ka Rubavu kari gukora.
Cheikh Bahame Hassan avuga ko gusanga abaturage aho bari bakaganira biri munshingano ubuyobozi bw’akarere bufite cyane cyane kuganira kubyateza abatuye akarere imbere, harimo umutekano no guharanira kugira ubuzima bwiza hatangwa ubwisungane mu kwivuza.
Nubwo bamwe mubakozi b’Imana bavuga ko basanzwe bakurikira gahunda za Leta, ngo kubona ubuyobozi bwabasuye bagasangira ijambo ry’Imana bishimisha ababibona n’abumva abayobozi baganira ku ijambo ry’Imana kuko bigaragaza ko abayobozi babayobora biga ijambo ry’Imana kandi bakaryisunga mu kubafasha kugera ku nshingano zabo nkuko bitangazwa Pasitoro Felix Gakunde uyobora Zion Temple.


text:
ISOMO RYA MBERE
Isomo ryo mu ibaruwa ya mbere ya Mutagatifu Yohani lntumwa (1 Yh 4, 11-18)
11Nkoramutima zanjye, ubwo lmana yadukunze bigeze aho, natwe tugomba gukundana. 12nta muntu wigeze abona Imana, ariko niba dukundana, Imana idutuyemo kandi urukundo rwayo ruba ruganje muri twe. 13Aho tumenyera ko turi mu Mana, na Yo ikatubamo, ni uko yaduhaye kuri Roho wayo. 14Natwe twarabyitegereje, none turahamya ko Imana Data yohereje Umwana wayo kuba Umukiza w’isi. 15Umuntu wese uhamya ko Yezu ari Umwana w’Imana, Imana imuturamo, na we akayituramo. 16Twebwe twamenye urukundo Imana yatugaragarije, kandi turarwemera. Iman ani urukundo : umuntu uhorana urukundo aguma mu Mana, na Yo ikamugumamo. 17Nguko uko urukundo rwaganje muri twe, ku buryo nta bwoba dutewe n’umunsi w’urubanza; kuko uko Yezu ameze, ari ko natwe tumeze muri iy’isi. 18Nta bwoba bubangikana n’urukundo; ahubwo urukundo rushyitse rwirukana ubwoba, kuko ubwoba buterwa n’igihano maze ufite ubwoba ntagire urukundo rushyitse.
ZABURI (Zab 72 (71),1-2,10-11,12-13)
Inyik/ Nimuze mwese muramye Imana yanyu!
Mana, umwarni umwegurire ubucamanza bwawe,
uwo mwana w’umwami, umutoze ubutabera bwawe;
acire umuryango wawe imanza ziboneye,
kandi arengere n’ingorwa zawe.
Abami b’i Tarishishi n’ab’ibirwa bazamutura,
abami b’i Seba, n’ab’i Saba bamurabukire.
Abami bose bazapfukama imbere ye,
amahanga yose amuyoboke.
Azarokora ingorwa zitakamba,
n’indushyi zitagira kirengera.
Azagirira ibambe ingorwa n’utishoboye,
aramire ubuzima bwabo.
IBANGONDIRIMBO RIBANZIRIZA IVANJILI (1Tim 3,16)
Alleluya Alleluya.
Singizwa Yezu Kristu, wowe wigaragaje muri kameremuntu,
ukamamazwa mu banyamahanga, ukemerwa ku isi hose.
Alleluya.
IVANJILI
+ Amagambo yo mu Ivanjili ntagatifu uko yanditswe na Mariko (Mk 6, 45-52)
Muri icyo gihe, Yezu yari amaze kugaburira imbaga, 45ako kanya ategeka abigishwa kujya mu bwato no kumutanga hakurya, hafi ya Betsayida, we asigara asezerera abantu.46Amaze kubasezerera azamuka umusozi, ajya gusenga. 47Umugoroba ukubye, ubwato buba bugeze mu nyanja hagati, we akiri imusozi wenyine. 48Abona abigishwa be bananijwe no kugashya, kubera umuyaga wahuhaga ubarwanya. Nuko bujya gucya, aza abasanga agenda hejuru y’inyanja, ndetse ashaka no kubacaho. 49Babonye agenda hejuru y’inyanja, bakeka ko ari baringa bavuza induru. 50Bose bari bamubonye bagira ubwoba. Yezu ni ko kubavugisha ati «Nimuhumure ni jye, mwigira ubwoba.» 51Nuko abasanga mu bwato, maze umuyaga urahosha. Barushaho gutangara, 52kuko batari bumvise iby’imigati; imitima yabo yari ikinangiye.


text:
Ryangombe yabayeho ndetse anakora ibitangaza mu Rwanda bingana n’ibya munywanyi we Ruganzu Ndoli.
Amateka avuga ko yakomokaga mu Burengerezuba bwa Uganda, mu karere ka Kitara cya Muliro mu majyaruguru y’ikiyaga cya Rwicanzige.
Se wa Ryangombe yitwaga Babinga wa Nyundo, Nyina akitwa Nyiraryangombe w’Umusumbakazi, umugore we akitwa Nyirakajumba.
Akomoka mu bwoko bw’Abanyoro mu muryango witwa Abakonjo bakunze gukoresa ururimi rw’igikonjo rukoreshwa n’ababandwa,abaragura n’abaterekerera.
Umwanditsi w’Ibitabo akaba n’Umusizi Nsanzabera Jean De Dieu mu gitabo cye Imizi y’u Rwanda, ku rupapuro rwa 308-312 asobanura byinshi kuri Ryangombe n’uko yafatwaga.
Ryangombe yavutse ari ikinege abyara Binego, Ruhanga, Nyabirungu, Mashira na Kagoro.
Abamusingizaga bavugaga ko ari Ryangombe, bibero birinda ibiramba, Nyamunyaga iziburiwe, izitaburiwe akazazinyaga inkingi n’imyugariro yitwa Nkingiyinka, mu nkingi y’abagabo yitwa Nkungiyabagabo.
Yagaragaye bwa mbere mu Rwanda ku ngoma y’Umwami Ruganzu II Ndoli ahasaga mu mwaka wa 1510. Kuza mu Rwanda ngo yahuriye na Ruganzu mu gace ka Bukamba amwemerera kuza mu Rwanda ngo atangire yamamaze idini rye mu Rwanda nk’ibyo yakoraga muri Uganda.
Ryangombe ngo yari umuntu w’intwari akaba n’umuhigi w’umukogoto(uzi kurasa cyane)mu buhigi bwe yifashishaga imbwa ze nyinshi.
Icyo azwiho cyane ni uko yabaye inkomoko yo kubandwa no guterekera kuko mbere yo gupfa kwe bitabagaho.
Ryangombe ni imandwa imwe mu zizwi neza mu Rwanda rwo hambere zifashishwa n’abantu mu kubandwa kimwe na Binego, Mugasa, Kagoro, Ruhanga, Nkonjo, Mashira, Umuzana na Nyabirungu.
Muri Uganda yari umupfumu w’ikirangirire, yinjira mu Rwanda yazanye n’abagaragu be bitwaga Abacwezi, bari bafite izina ryabo ryihariye ryo kwitwa Imandwa, bari 15 bameze nk’abari mu itorero rye.
Buri mandwa yari ifite icyo ishinzwe mu itorero ryazo. Muri izo mandwa 15 harimo abana be, inshuti ze n’abagaragu be bari bagize umuryango mugari.
Imandwa yitwaga Ntare ni yo yazunguye Ryangombe amaze gupfa.
Urupfu rwa Ryangombe
Akigera mu Rwanda yakomeje umwuga we wo guhiga kuko yari aje mu gihugu cyuzuyemo amashyamba akize ku nyamaswa z’umuhigo.
Yashyikiye mu ishamba ry’Ibirunga n’iry’urugano aboneka mu karere ka Burera hari hasanzwe ari ingoma y’u Burera.
Umunsi umwe yaraye agambiriye umuhigo abwira abo bari kujyana ko azawubatanga. Mu gitondo yazindukanye n’abahungu be Ruhanga rwa Milimo, Kagoro n’abandi.
Mu gihe ariko yari araye ari bujye guhiga, nyina Nyiraryangombe aricura araragura ati “ Siba umuhigo wa none cyana kimwe cya Mukanya cyamaze nyina ubugwe n’ubugwe-shyamba! Siba umuhigo wa none bibero birinda ibibanda, Shebuja wa Ruhanga umugabo, siba umuhigo wa none.”
Undi ati “ Oya ntabwo nsiba ndahigira Nyabikenke.”
Nyina ati “Narose inzozi mbi, narose itukura rya Nyabikenke, narose urukwavu rutagira ishyira n’umurizo, narose imbogo y’ihembe rimwe, narose inkware y’ibara , narose umugezi utemba ujya rugura ya Nyabikenke, wihigira Nyabikenke." Ryangombe ati “Ntabwo nsibira ntahigiye Nyabikenke”.
Ryangombe araryama, bigeze mu museke arabaduka ahamagara imbwa ze, ziraza ati “Nimumpe amayombo y’imbwa zanjye. Amayombo arabura naho Nyiraryangombe yayahishe. Yakomeje kuyashakisha kugeza ubwo bamubwiye ko ari kwa Nyiraryangombe ajya kuyashakirayo.
Yahise ajyana umujinya kwa nyina Nyiraryangombe akubita umugeri ugwira ibiseke, amayombo aravuga, ayakuramo ayambika imbwa ze.Amaze kuzambika ati “ Ndaboneje”.
Nyiraryangombe ariruka akenyurura umweko awurambika mu bikingi by’amarembo, asaba umuhungu we gusiba. Ariko kuko yari yarubiye arawusimbuka awugwa inyuma.
Mu ishyamba ibyo Nyiraryangombe yababwiye byose bagiye babibona, ariko Ryangombe abirengaho, avuga ko nta ndagu z’agakecuru kuko ngo atari ko kamubuza guhigira Nyabikenke.”
Mu gihe bari bakomeje guhiga imbwa zakoze hasi no hejuru zivumbura imbogo y’ihembe rimwe, umuhigi we Nyarwambari yohereza imbwa mu gihuru igenda izica imwe imwe kugeza izimaze.
Nyarwambari aba agiye kureba Ryangombe aramutakira ati “ Imbwa zawe zashize.” Undi ati “ iyo nyamaswa ni bwoko ki?” Undi ati “ Ukuboko n’ukuguru ni inka, ariko iyo nyamaswa yatuyobeye.”
Ryangombe yahise yoherezayo imbwa ye yari isigaye yitwaga Nyakayonga. Ya nyamaswa yahise iyitera ihembe iba irayishe.
Ryangombe abibonye ati “ Nyakayonga imbwa yanjye, twajyanye injurijuri, twajyanye ijuru inyuma, twajyanye i Burundi kwa Kiburungu, Nyakayonga nta gihugu tutageranyemo, imbwa yanjye ntinsize.”
Ryangombe aba yendereje imbogo, ayikoza icumu ku ipfupfu, na yo imukoza icumu mu nsyanyango irakunkumura nkuko yishe za mbwa zose iramwirenza.
Ageze mu kirere asumira igiti cy’umuko aragikomeza, abari kumwe na we biruka amasigamana bati ibintu birakomeye bajya gutabaza bene Ryangombe aho bahigiye.
Bahageze babaza aho iyo nyamaswa iri barahabereka, Binego bya Kajumba, Rukarabankaba arayisatira ya nyamaswa iba irabyutse, yenda icumu ariyishinga mu rwano rihinguka inyuma , iba irirenze(irapfuye).
Asanga Ryangombe, nibwo se yahamagazaga Mashira ngo amutume kuri nyina Nyiraryangombe. Undi aramuhakanira ko atatunguka mu maso ya Nyiraryangombe amubwira ko yapfuye. Na Kagoro na we biba gutyo.
Ahamaza Nkonjo, amwemerera ko amutuma. Ati “ Ugende umbwirire Nyiraryangombe ,uti umwana umwe si umuryango, igiti kimwe ntikibamo ishyamba! Uti ‘umugore ambandwe, umugabo ambandwe.’"
Baragenda babikojeje Nyiraryangombe, ahaguruka ubwo ahurirana n’abahetse Ryangombe baboneje bamujyana mu birunga, Ryangombe apfa atyo.
Umuko Ryangombe yapfiriyemo niwo bita Umurinzi, igiti cyifashishwa mu mihango yo kubandwa no guterekera, kuko ari cyo cyakijije Ryangombe gushwanyaguzwa n’imbogo.
Inkomoko yo kubandwa no guterekera
Abantu benshi barimo abo yaraguriye, abaturanyi be, abo mu bwoko bwe, abari bamuzi bose k’ubw’ubuhangange bwe, ntabwo bigeze bemera ko yapfuye, barabwiranaga bati ‘ afite ikindi gihugu yagiyemo, niyo mpamvu dukwiriye kwiga uburyo twajya tumusaba ibyo dukeneye, ibimunaniye akazajya abidusabira ku mana nkuko yabigenzaga.
Bakomeje kujya babandwa baterekera bamwibuka bamusaba n’ubwo yapfuye, bakizera ko icyo bamusaba akibahesha ku Mana kuko bari bamuzi nk’igihangange n’umunyabwenge.
Nguko uko Abanyarwanda bamufataga nk’umuhuza wabo n’Imana, ariko ntibamusenge.


text:
Umusaza uri mukigero cy’ imyaka 60 yafatiwe mu cyuho asambanya umwana w’ umukobwa w’ imyaka 8 ahita atabwa muri yombi umwana ajyanwa kwitabwaho n’ abaganga.
Uyu musaza ngo yahengereye umugore we n’ abana be badahari asambanya umwana w’ umuturanyi, bivugwa ko bafitanye isano.
Nyina w’ akana uturanye n’ uyu musaza muri metero 200 ngo yumvise akana ke gataka agenda agiye kureba ibibaye asanga uyu musaza tutifuje gutangaza amazina ye kubera impamvu z’ umutekano we yihereranye aka gakobwa mu nzu arimo kugasambanya.
Byabereye mu murenge wa Kivumu, akagari ka Karambo mu karere ka Rutsiro mu Ntara y’ iburengerazuba.
Umunyamabanga nshingwabikorwa w’ Umurenge wa Kivumu Bisangwabagabo Sylvestre yatangarije Umuryango ko uyu musaza yafashwe n’ umugore wumvise akana gataka.
Yagize ati “Umugore yumvise umwana utaka ajya kureba igitakisha uwo mwana, uwo mugabo w’ imyaka nka 59 yumvise imirindi asohoka asa n’ ufite isoni, wa mwana amusohoka inyuma. Wa mudamu ahita atabaza abantu uwo mugabo ajyanwa kuri polisi noneho uwo mwana ajyanwa kwa muganga, ibyo ni nzi”
Amakuru Umuryango uhabwa n’ abatuye aho ibi byabereye yemeza ko abaganga basuzumye uyu mwana bagasanga koko yafashwe ku ngufu.
Andi makuru Umuryango wamenye ni uko uyu mugabo yatemye intoki za nyina w’ umwana wasambanyijwe. Nyina w’ uyu mwana niwe mugore wabafashe.
Bisangwabagabo yatangarije Umuryango ko uyu musaza afitanye isano y’ amaraso n’ uyu mwana w’ umukobwa gusa ngo ntabwo yibuka neza isano bafitanye iyo ariyo.
Uyu musaza yahise ajyanwa gufungirwa kuri sitasiyo ya polisi ya Kivumu ku wa Kane w’ icyumweru gishize tariki 20 Nyakanga ubwo ibi byari bikimara kuba.
Ahamwe n’ icyaha cyo gusambanya umwana ku ngufu yaba abaye uwa gatatu uhamwe n’ iki cyaha wo mu murenge wa Kivumu mu gihe kitarenze umwaka umwe. Yahanishwa igifungo kitari munsi y’ imyaka 25.
Gitifu Bisangwabagabo avuga ko impamvu muri uyu murenge hagaragara ibibazo byinshi by’ abagabo bafata ku ngufu abana biterwa n’ ubukene butera uburangare bw’ ababyeyi.
Yagize ati “Icya mbere mbona kibitera ababyeyi barangarana uburere bw’ abana babo. Bafite ikibazo cy’ ubukene butuma bajya gushakisha imirimo hirya no hino ntibite ku bana babo”.
Uyu muyobozi asaba abayeyi kubyara bake bashoboye kurera kandi bakita ku burere bw’ abana babo ntibabarutishe imirimo bakora.


text:
Umva ntuzigore ngo urashaka imiti yindi yabazungu cyangwa Gakondo ahubwo dore umuti kandi birakira burundu iyo ubigize ifunguro rihoraho kandi bitaruguhorera inzoga ♥-rya ubunyobwa bwinshi Nywa amazi menshi Nywa tangawuzi ihagije kdi burigihe Rya urusenda kdi rwinshi ariko rudakabije Rya wotameroni mbere yokujya mugikorwa Menyera kurya inyanya mbisi imineke avoka ndetse n'amagi Nibyanga uzambwire nkomeze nkubwire ibindi wakora ntawuriye utwawe kdi bikunda umbwira «sharifam182@gmail.com»
oxygène - 26/12/2017 saa 16:34


text:
Ibintu bifasha abagore kugera ku ntego bihaye
Kwiha intego mu buzima biroroshye ariko kuzigeraho byo ni ikindi. Muri iyi minsi rero aho umugore yahawe ijambo usanga hari ibikimugora bituma atagera ku ntego ze ahanini biturutse kuri we. Nyamara mu gihe wihaye intego ntibiba bihagije gusa ugomba no guharanira ko wayigera.
Niba rero ushaka kugera ku ntego wihaye, dore ibazagufasha :
Gukora urutonde rw’ibyo uri bukore buri munsi : Akazi kose waba uri bukore ni byiza ko wiha gahunda ugakora urutonde rw’ibyo uri bukore buri munsi. Nubwo utabyandika kuri mudasobwa cyangwa se ku rupapuro, ushobora no gukora gahunda mu mutwe y’ibyo uri bukore nuko uri buze kubikurikiranya.
Ubahiriza igihe : Kubahiriza igihe ni ikindi kintu cyiza gifasha kugera ku ntsinzi runaka umuntu ashaka kugeraho. Haba mu kazi, mu bikorwa ukorana n’inshuti zawe, mu muryango n’ahandi gerageza kujya wubahiriza igihe.
Kuba umugwaneza : Abantu bamwe bibwira ko kugera ku ntego zabo bibasaba kuba nk’inyamaswa, ntuvugisha abantu kuko ufite akazi kenshi, ugasanga ashaka ko abantu bamutinya. Nyamara burya inzira nziza yo kugera ku ntsinzi si aho inyura ahubwo iyo ubaye umugwaneza bikaba ari ikintu kikuranga mu buzima bwawe bwa buri munsi biragufasha.
Kubona inshuti nshya : Kugira inshuti nshya bigendana no kuba wabaye umugwaneza. Niba wagiye mu nama runaka uba ugomba kuhakura inshuti kandi nshya. Ntawamenya icyo izo nshuto ziba zizagufasha mu buzima bwawe.
Fata umwanya wo kuruhuka : Mu masaha yawe y’umunsi jya ukora gahunda ku buryo usigaza umwanya wo kuruhuka. Niba ufite akazi kenshi ushobora gushyira umwanya wo kuruhuka mu gihe ugiye kunywa icyayi saa yine muri uwo mwanya ukaganira nabo mukorana mujyanye gufata icyayi, kandi mukavuga ibitandukanye n’akazi kugirango bigufashe kuruhuka.
Kwiyitaho : Kwiyitaho ntibivuga guhora uri mu ndorerwamo wisiga ariko nabyo ugomba kwibuka ko ari ngombwa, ukiyitaho haba ku mubiri imbere mu bijyanye n’imirire yawe n’iminywere, imyitozo ngororamuburi ndetse n’inyuma naho ukahitaho uko ubishoboye ukamabara neza wiyubashye kandi ufite isuku. Kwiyitaho inyuma byongera icyizere muri wowe.
Kugira akantu gashya wiga : Kongera ubumenyi ufite ntibivuga kujya mu ishuri gusa kuko no mu buzima bwa buri munsi hari ibintu byinshi wahigira. Aho iterambere ryaziye ntukumve ibintu bivugwa gusa ngo wicecekere baza, cyangwa se ushakishe kuri internet ariko wihe intego ko buri munsi hari ikintu gishya utari uzi kiyongera kubyo wari usanzwe uzi.aho uba uri mu kazi ntagtinye kubaza akantu ubona ko byoroshye kukamenya ngo kiyongere ku byo wari usanzwe uzi. Guhorana amatsiko yo kwiga ibishya bizagufasha kugera ku ntego.
Iha intego zishoboka kugerwaho : Mu ntego za buri munsi wiha n’imirimo ushaka gukora jya wiha ibishoboka kuko na none iyo wihaye intego udashobora kugera ho si byiza. Gusa nanone wirinde kwiha utuntu tworoshye turi hasi buri munsi. Tinyuka wihe intego zisumbyeho ariko uzi neza ko uzishobora.
Ibyo ni bimwe mu bintu utagomba kubura mu buzima bwawe bwa buri munsi niba wifuza kugera ku ntsinzi no ku ntego wihaye.
Gracieuse Uwadata


text:
MRS LYDIA PART 13
ndashaka ko umfasha nkava aha ngasubira kwa
mekkal kuko sinshaka gutererana ababyeyi
banjye, kandi ubikore nonaha kuko ba willy ubu
bari hafi kugaruka! njye:………………..
.
PART 13
.
njye: ngo!! uvuze ngwiki lydia!? lydia nawe ati:
nyine……. ataragira icyo avuga twumva
kumuryango harabinjiye, duteze amatwi neza
twumva ni ba willy ndetse baza basakuza cyane
baseka, bagera muri salon twari turimo njye na
lydia, birumvinana twahise twijijisha ikiganiro
twari turimo turagisubika, willy ahita asohorera
kuri lydia amufata akaboko aravuga ati: chr!
mvuye kukuzanira utuntu twiza reka njye
kutugutegurira, sibyo!? lydia yanga gusubiza
ahuwo akareba hasi, willy abonye bibaye gutyo
aba arahindukiye arambaza ati: ese alex! mark
arihehe ko ntawe mbona!? njye:n…….. nshatse
kugira icyo mvuga, lydia ahita antanga aravuga
ati: numvaga nshaka ikintu gikonje none yagiye
kunzanira cocacola, ahubwo sinzi impamvu
yatinze!
.
.
willy: eeeeeh! ntakibazo, humura kandi mukanya
araba ahageze, sibyo se lydia!? lydia: willy!! willy
nawe ati: vuga ntakibazo nguteze yombi chr!
lydia nagahinda kenshi ndetse namarira mumaso
ahita ambwira willy ati: willy, byabindi
nabitekerejeho ariko ntago byashoboka kabsa,
unyihanganire! willy: yeeeeh! lydia koko ibyo
nibiki ushaka kunkorera!? lydia: rwose ntakundi
byamera willy, kandi ubyumve pee, sinajya
imahanga ngo nsige mama na papa ndetse na
sally nkunda! willy: lydia! wambabariye koko,
urabizi nawe ko ntabaho ntagufite!!!! lydia: hiya
wabaho kuko njye ndumva ntashobora kuba
uwawe kandi nakubwiye ko sally mukunda wanga
kubyemera! willy amaze kumva ibyo lydia
amubwiye, intege zaracitse, amarira ayasuka
kubwinshi ndetse ishati yari yambaye iratoha,
ubwo ariko na lydia ntiyari yorohewe, justin nawe
byamucanze atazi icyo yakora, ntanjye ntaho
nashobewe ubwoba nagahinda aribyose.
.
.
ubwo twarakomeje tubaho, buriwese acecetse
ntawuvugana nundi uretse amarira ya lydia na
willy yashokaga gusa. justin byamwanze munda
aba afashe lydia ukuboko amujyana mucyumba,
nkajya numva amubwira ibintu ariko simbashe
kumenya ibyo arimo kumubwira. ubwo nanjye
negeye hafi nicara imbere ya willy wari wishwe
nagahinda, gusa nanjye namureba mumaso
nkumva ntacyo nakora kuko nanjye lydia nari
mukeneye nubwo twese yaduhakaniraga.
umutima wanjye ukambwira uti mubwize ukuri
ariko nkumva ntashobora kubikora. nakomeje
kwitegereza willy, nkareba uburyo yabaye kubera
lydia nkumva ngize agahinda, nkibaza iherezo
ryabyo rikanyobera. nkiri muribyo, nibwo yeguye
umutwe aba arambajije ati: alex! mbigenzente,
ngira inama!!
.
.
nanjye nitsa imitima ndavuga nti: willy, kabsa
nanjye ubu sinumva icyo umuntu yakora! ariko se
ubundi ntaandi bakobwa bahari willy! reba angella
ukuntu ari mwiza kandi agukunda……… willy:
have alex! winyongera ibibazo, nakubwiye ko
angella ….. njye: willy…. byose ni mumutwe
erega, ushatse wakwikuramo lydia angella
akakujyamo ubundi ubwo buribwe bugashira,sibyo
willy? willy: alex! reka mbikubwire noneho, lydia
naramuka anyanze burundu nanjye nzahita
ndekeraho kubaho, ndetse ndabyiyumvamo ko
ndihafi gupfa! njye: eheee! ubwo se urashaka
kuvuga ko wakwiyahura willy!? willy: cyane rwose
kandi nka……… atarakomeza twumva umuntu
aravuze ati: genda se willy! nawe ntugageraho
nguzane umugoryi mubantu! ntasoni ngo
wiyahura.!! turebye tubona ni mark, ndamubaza
nti: mark! wageze hano ryari!?
.
.
mark nawe ati: ninjiye mukanya gashize, nsanga
murimo kuganira mbanza kumvaho gato, nonese
lydia arihe ngo muhe cocacola ye!? njye: hoya
buyiretse ari kumwe na justin mucyumba hariya.
mark: eeeeh! ariko ntabona willy atamerewe
neza!. willy: sha byihorere mark wee…….. mark:
ariko rero willy, njye numvaga alex ibyo
yakubwiye arukuri!! willy: mark, nawe koko
urashaka ngo mve kwizima!? mark: kabsa, kuko
njye kukubona umeze gutyo, urira kandi urumuntu
wumugabo,agahinda kenda kuguhitana kubera
umukobwa umwe kandi hari nabandi beza nka
angella wagusariye, kabsa njye sibyo nkunda
peee! ubwo nanjye nahise nungamo nti: sibyo se
mark! nibyo mubwira ngo areke lydia yishyiremo
angella kandi bizacamo ariko yanze kunyumva!
.
.
mark: willy, rwose twumve neza kandi utekereze
kuricyo kintu, sibyo!? willy: alex! nanjye nti:
karame willy! vuga ndakumva! willy nawe ati:
ubwo se ubundi urabona angella we yanyemera,
kandi cyagihe njya kumureba nasize mututse
bimwe bibi cyane! mark: eheee! niyo
wamumenaho amase, angella ntiyakwanga willy!
sibyo alex!? nanjye nti: kabsa pe! kuko uriya
mukobwa akunda willy cyane pee! ubwo willy
yamaze akanya atekereza. ngiye kumva numva
aravuze ati: mark na alex, muri inshuti nziza
koko,nanjye rwose ngiye kureka lydia nikundire
angella kuko lydia ndabona ari uwibibazo gusa!
ubwo willy yavuze atyo numva ndishimye,
kumutima nti: “”ahwuiih! imanishimwe cyane,
lydia ashobora kuba uwanjye!””
.
.
mark: wooow! kabsa rwose willy, ufashe
umwanzuro wa kigabo! nanjye mpita mvuga nti:
kabsa nanjye ndi…….. ntarakomeza, justin ahita
aza aho twari turi, ahamagara willy aramubwira
ati: ngwino hano gato cyane!! willy nawe ahita
ahaguruka bajya muri cya cyumba justin yarimo
we na lydia! ubwo njye na mark twasigaye aho,
mark aba aravuze ati: wabona justin
atabimukoreye! mbega ibintu byaba ari byiza
wee! ubwo nanjye nahise nivugisha nti: kabsa
pee,imana yaba yumva abayo!! ubwo navuze ntyo
ariko agatima kadiha, ubwoba ari bwose,
kumutima nti:” mana mfasha lydia ntabe
yemeye!”””. ubwo twagumye aho akanya gatoya,
tubona justin aje muri salon, mark aramubaza ati:
bigenze bite se!?
.
.
justin atarasubiza, mbona willy na lydia baje
bafatanye ndetse ubona basa nkabafite
akanyamuneza, nkubitanye amaso na lydia ahita
areba hasi, mpita menya ko byarangiye,
nkibyibazaho willy ahita avuga ati: nshuti zanjye,
alex, justin na mark, mubyukuri sinzi uko
nabashimira ariko imana yonyine niyo izanyereka
icyo mbakorera, inkuru nziza rero mfite
kubabwira nuko kubwanyu mwese, lydia yamewe
kujayana nanjye hanze tukiberayo ubuzira herezo,
sibyo chr!? lydia nawe ati:yego chr!mark nawe
ati: wooowww! mbega byiza wee! nonese mn
willy, kugenda niryar se! willy: ejo saa 10:00
nibwo muzaduherekeza kukibuga cyindege!
ahubwo reka mbe mbaretse njye kuba ndihamwe
na lydia ahacu twenyine! ubwo willy yahise
ajyana lydia, mark ahita abaza justin ati: justin
wabigenje ute!? justin: hahaha! sunzi se
mugutereta abakobwa ko ndi mubi!? mark: kabsa
peee!
.
.
justin: sha ndamwigishije byahatr, mubwira
ukuntu agoba kureka sally, ariko nanjye
musezeranyije ko nzamubonera ababyeyi be,
ahubwo sinzi uko ndabageraho ntazi naho
bafungiye! ubwo njye umutima wasanga nuwenda
guturika, nkumva umujinya nagahinda, ntakindi
nakoze rero nahise mpaguruka ndababwira nti:
justin, reka njye murugo ndebe icyo mama
yanshakiraga, kuva cya gihe ampamagara
sindongera kumuvugisha! justin : eeeh! kandi
koko di, ahubwo ihute atakwirenza! ubwo njye
nahise mvaho, nsiga mark na justin baganira
mpita nerekeza kuri ya supermarket nabonyemo
sally. mpageze mbona wamukobwa nabonye
avugana na sally,ndamwengera ndavuga nti:
heey! bit c sister! umukobwa nawe aba aretse
utwo yararimo arasubiza ati: nibyiza,
tubafashiki!?
.
njye: ndimo gushaka umuntu witwa sally! mvuze
ntyo, umukobwa arikanga aravuga ati: nibwo bwa
mbere namwumva njye! njye: umva! narababonye
muvugana, ndabizi yabuze umukobwa witwa lydia
bakundana, sindi umwe mubamuhiga ndashaka
kumubwira aho yakura lydia,kandi unyizere!!
umukobwa yanyitegereje mumaso cyane arangije
ahita ambwira ati: ndakwinginze ntugire icyo
ukora kuri musaza wanjye! kumutima nti:”” burya
sally ni musaza wawe!!?””. mpita mvuga nti:
humura rwose ntacyo mutwara! umukobwa:
nonese wowe niyihe nyungu ubifitemo!?
umukobwa yamajije atyo mbura igisubizo,
ndamubeshya nti: njye nifitiye utubazo, ndimo
kugirango mumpe amafaranga cyangwa mwange
murangire bariya bamanitse ifito ye kumihanda!
.
.
umukobwa: hoya wee! turayaguhaahubw
o ngwino
njye kukwereka aho sally ari!! ubwo twahise
tugenda twinjira mubyumba byaho ngaho,
dusanga aho sally yarari huzuye amacupa
yinzoga ndetse nibitabi, umukobwa ahita
ambwira ati: dore uko yahise aba, ibi yabitangiye
ejo amaze kubura umukunzi we! njye: ee!
nahumure rero agiye kumubona! mvuze
ntyo,mbona sally ahise yeguka aravuga ati:
namukurahe se!? nanjye nti: ejo saa 10:00
zuzuye uzabe uri kukibuga cyindege kuko
harumuntu ushaka kujyana lydia mumahanga!
gusa nkeneye amadolari 100. mushiki wa sally
nawe ati: urakoze cyane rwose, akira amafaranga
yawe. ubwo ibyo nabikoze kugirango lydia atajya
mumahanga, nkizera ko byanga bikunda lydia
nabona sally azahita ahindura gahunda afitanye
na willy…………
.ESE LYDIA AZAGENDA CYANGWA!!?
.MEKKAL CY YUSSUF SE BAZAMUBONA
CYANGWA!?
.NTUCIKWE PART 14..…….


text:
Mu rwandiko Intumwa Pawulo yandikiye Timoteyo amuhugurira kwitanga amaramaje yavuye imuzi bimwe mu bimenyetso bizagaragaza ko iminsi y’imperuka yegereje amubwira ko mu minsi y’imperuka hazaza ibihe birushya, aho abantu bazaba bikunda, bakunda impiya, birarīra, bibona, batukana, batumvira ababyeyi babo, indashima, batari abera, … bakunda ibibanezeza aho gukunda Imana, bafite ishusho yo kwera ariko bahakana imbaraga zako ndetse anamusaba kugendera kure abameze batyo (2 Timoteyo 3:1-5).
Nta gishya munsi y’ijuru kuko byinshi byaravuzwe ndetse biranaboneka. Mu 2014, umunyamakuru akaba n’inzobere mu gufotora, ukomoka muri Norvège, Jonas Bendiksen, yatangiye kwegeranya amafoto atandukanye, agaragaza abagabo bivugira ko ari ba Mesiya uvugwa muri Bibiliya kandi bakigereranya na Yesu.
Bamwe muri bo bafite abayoboke uruhuri, abandi bakagira intumwa zibarirwa ku ntoki z’ikiganza kimwe.
Bitandukanye n’ibivugwa mu nkuru, cyangwa ibyagiye byandikwa mu mpapuro, aba bahanuzi Bendiksen yagaragaje ko bo ubwabo bagiye babitangaza ku mbuga nkoranyambaga zirimo Facebook ndetse bakabigaragaza mu mashusho kuri YouTube.
The Telegraph dukesha iyi nkuru igaragaza ko buri wese yizera ko ari we watoranijwe kugira ngo azacungure Isi.
Dore urutonde rw’aba bagabo n’uburyo bagenda bigaragaza imbere y’abayoboke babo:
1. INRI Cristo
Inri Cristo yavukiye muri Leta ya Santa Catarina muri Brazil, ku ya 22 Werurwe 1948. Ni umwarimu uhora avuga ko ari Yesu, akaba yaramenyekanye cyane kubera kugaragara mu bitangazamakuru bitandukanye byo muri Brazil n’ahandi.
Inri yagiye agaragara mu biganiro mpaka bivuga ku iyobokamana ari kumwe n’impuguke mu by’iyobokamana nka Padiri Oscar González Quevedo.
INRI akunze kuba agaragiwe n’abantu ku mbuga ye kandi yicaye ku ntebe ikoze nk’igare. INRI ubundi ni impine y’amagambo Ponsiyo Pirato yanditse ku mutwe w’umusaraba Yesu yari abambyeho, bikaba bisobanura ngo ‘Yesu Kirisitu, Umwami w’Abayuda’.
INRI Cristo yagaragaye muri Brazil mu 2014. Iki gihe, yari atwaye igare ku muharuro we muri Brazilia, ahazwi nka Yerusalemu nshya (The New Jerusalem).
INRI Cristo kandi akunda kubwiriza abayoboke be, ahagaze hejuru y’inzu y’umuzamu. Abamukurikiye ari bo ntumwa ze, babaho mu buzima busa n’aho bwihariye kandi bwitarura abandi mu cyaro, bahinga imyaka yabo, kandi bakagendera kuri gahunda n’intego bya INRI.
2. Yesu wa Kitwe
Kitwe ni umujyi wa kabiri muri Zambia haba mu bunini no kugira abaturage benshi. Tumfweko wiyise Yesu wa Kitwe yagendaga mu isoko abwiriza kandi atanga ubutumwa bw’amaza ye nk’umucunguzi, muri Zambia mu 2015.
Abihuje n’uko Yesu wo muri Bibiliya yari umubaji, Tumfweko wiyise Yesu wa Kitwe abaho mu buzima bwo gutwara abantu.
3. Vissarion
Sergey Anatolyevitch Torop yavutse tariki ya 14 Mutarama 1941, mu gace ka Krasnodar mu Burusiya. Abayoboke be bamwita Vissarion bisobanura “uwazanye ubuzima bushya.”
Ni we washinze kandi akanayobora urusengero rwitwa “Church of the Last Testament”, rukaba rufite icyicaro muri Siberiya.
Afite abayoboke bitwa “Vissarionites” bagera ku bihumbi bine mu gace uru rusengero ruherereyemo, na ho ku Isi yose afite abagera ku bihumbi 10.
Vissarion, Kirisitu wa Siberiya, yahoze ari umupolisi wo mu muhanda mu myaka ya 1980. Yatangaje ko ari Yesu Kirisitu, mu gihe cy’isenyuka rya Repubulika Zunze Ubumwe z’Abasoviyeti. Kuva icyo gihe, yegeranije abantu babarirwa hagati y’ibihumbi bitanu n’icumi, ari na bo bahise baba intumwa ze muri Siberiya.
Abayoboke be batuye mu bice by’icyaro kure y’inyubako zabo bari basanzwe babamo, kandi ubuzima babamo butandukanye n’ubwo babagamo mbere.
Umunsi mukuru ubanzirizwa n’urugendo rumara amasaha 24, rwahujwe n’itariki y’amavuko ya Vissarion iba ku wa 14 Mutarama. Iyi tariki kandi ifatwa nka Noheri ku bayoboke be.
4. Moses Hlongwane
Moses Hlongwane wo muri Afurika y’Epfo, na we yigereranye nka Yesu w’i Nazareti wishwe akabambwa nyuma y’iminsi itatu akazuka. Aha yari ari gutanga icyigisho mu bukwe bwe na Angel, umwe mu ntumwa ze. Hari mu 2016, muri Afurika y’Epfo.
Moses yavuze ko Imana yamugize Mesiya mu nzozi yagize mu 1992. Icyo gihe yacuruzaga imitako. Uyu mugabo ufite intumwa zirenga 40 kuva muri uwo mwaka yahise atangira kubwiriza i Johannesburg no mu yindi mijyi yo mu karere.
Uyu mugabo yavuze ko umunsi w’ubukwe bwe, wabaye intangiriro y’iherezo ry’iminsi. Yigeze kuvuga ko atazapfa kuko ari isezerano Imana yamuhaye. Ibi yabitangaje muri Kamena 2013.
5.David Shayler
David Shayler yavukiye mu Bwongereza tariki ya 24 Ukuboza 1965. Inyigisho atanga abwiriza abantu akomeza kugaragaza ko ari we Mesiya ugarutse gucungura abantu.
Uyu mugabo yari ari kureba ubwirakabiri mu 2015, ahagaze ku musozi yigeze gutangiraho ubutumwa mu 2008 ubwo yari mu Bwongereza.